PROGRAMI  KOMBËTAR  PËR  KËRKIM  E  ZHVILLIM  “Uji dhe Energjia”


[image: image1.png]



REPUBLIKA E SHQIPËRISË

 DHE

PROGRAMI  KOMBËTAR 

PËR

KËRKIM E ZHVILLIM

(2010 – 2012)
“Uji dhe Energjia”

Në hartimin e Programit janë patur parasysh nevojat e vendit në fushat e kerkimit dhe zhvillimit, në perputhje me prioritetet e sotme të vendit, Programin e Qeverisë për zhvillimin shkencor e atë ekonomik, si dhe direktivat Europiane për prioritetet e kërkim zhvillimit, duke synuar në programimin e objektivave me pritshmeri të rezultateve me prioritet për aplikime praktike afat shkurtëra, për dhënien e ndihmesës në zgjidhjen e problemeve më emergjente të vendit siç janë energjia dhe uji.
U shfrytezuan edhe dokumente te rendesishme si: Draft-Strategjia Sektoriale e Energjise 2007-2020 (ne pergatitje e Ministrise se Ekonomise, Tregetise dhe Energjetikes), Programi Kuader 7 (FP7) i BE, direktivat per ujin dhe energjine te Bashkimit Europian, te Organizates se Vendeve te Bashkuara per Zhvillimin Industrial (UNIDO), te Agjensise Nderkombetare te Energjise Atomike (IAEA), etj.

Programi do te stimuloje kerkimin shkencor dhe teknologjik ne vend, duke qene edhe nje mbeshtetje per forcimin e kerkimit shkencor ne universitetet, ne pergjithesi si dhe qendrat kerkimore te ngritura prane tyre.
Gjithashtu, strukturat universitare dhe qendrat shkencore, planifikohet te bashkepunojne me institucione te tjera te qeverise te cilat kane detyra te veçanta qe lidhen me keto fusha, e qe disponojne  burime njerezore me eksperienca me vlere, si dhe dokumentacione të vyera  shume vjeçare në fushën e ujit dhe energjisë.  Ky bashkëpunim është i domosdoshem për trajtimin e problemeve që lidhen me ujin dhe energjinë, sa me pranë nevojave të programeve të zhvillimit të vendit. 
Në realizimin e Programit “Uji dhe Energjia”, për vetë gjërësinë e tematikës që ai trajton, është i mirëpritur edhe biznesi dhe co-financimet e tij në Program, në fushat me interes të veprimtarisë së tyre.
I. TË DHËNA TË PËRGJITHSHME

I.1. Emërtimi i Programit Kombetar të Kërkimit dhe Zhvillimit: 

“Uji dhe Energjia”
I.2. INSTITUCIONI PËRGJEGJËS:

AGJENCIA E KËRKIMIT DHE INOVACIONIT
I.3. Institucionet ku do të zhvillohet programi:


Universiteti Politeknik i Tiranës

Universiteti i Tiranës

Universiteti i Shkodrës
Universiteti i Vlorës
Universiteti “Aleksander Xhuvani”, Elbasanit
Univeriteti i Durrësit

Universiteti i Korçës
I.4. Institucione bashkëpunëtore dhe përfituese nga Programi :
Ministria e Ekonomisë, Tregëtisë dhe Energjetikës
Ministria e Shëndetsisë 

Ministria e Mjedisit, Pyjeve dhe e Administrimit të Ujrave
Ministria e Turizmit, Kulturës, Rinisë dhe Sporteve

Ministria e Bujqesise, Ushqimit dhe Mbrojtjes së Konsumatorit
Ministria e Punëve Publike, Transportit dhe Telekomunikacionit 

Ministria e Brendëshme


Drejtoria e Përgjithëshme e Emergjencave



Prefekturat e  vendit

Bashkitë e qyteteve dhe Komunat

Biznesi Privat Shqiptar dhe i Huaj
NGO qe zhvillojne kerkim zhvillim ne fushen e Ujit dhe Energjise  
I.5. Fushat e veprimarisë që zhvillon Programi:

I.5.a. Fushat e veprimtarisë shkencore dhe zhvillimore: 

- Në fushën e Ujërave :

Planifikohen të kryhen veprimtari për vlerësimin e potencialit ujor të rrjetit hidrografik të Shqipërisë, që do të përfshijë elemente të tillë të rëndësishëm të natyrës Shqiptare si, burimet, liqenet, lumenjt, ujrat nëntokësore, si dhe hapësirën bregdetare shqiptare në Adriatik dhe Jon. Kjo do i shërbejë furnizimit eventual të popullsisë dhe industrisë me ujë të pijshëm, ujitjes së tokave bujqësore, hidroenergjisë, peshkimit, lundrimit, etj., duke respektuar standartet Europiane në lidhje me ruajtjen dhe konservimin e mjedisit natyror dhe jetësor. 

Një vëmëndje e veçantë duhet ti kushtohet identifikimit të ujrave nëntokësorë të rrezikuar nga faktorë të ndryshëm ndotës.

Kujdes do ti kushtohet edhe aspekteve, që kanë të bëjnë me mbrojtjen e popullsisë dhe të ekonomisë në rastet e plotave katastrofike, që krijohen nga dalja e lumenjve jashtë shtratit të rrjedhjes.

Pjesë përbërëse e programit, do të jenë edhe objektivat që lidhen me parashikimet hidrologjike dhe me vlerësimin e impaktit të ndryshimeve klimatike në potencialet ujore të territorit të Shqipërisë.

- Në fushën e Energjisë: 
Kërkime fondamentale në rivlerësimin e rezervave per prodhim te energjise nga burimet energjetike tradicionale, si dhe nga ato te rinovueshme.
Vemendja do te perqendrohet ne nxitjen e kerkim-zhvillimit dhe promovimit te ndertimit te kapaciteteve me burime te rinovueshme apo energji te pastra mbeshtetur ne Protokollin e Kiotos.

Rivleresimi i potencialit te burimeve hidrike te rinovueshme per prodhimin kompleks te energjise elektrike nga HEC-e te vegjel dhe te mesem, si dhe per zhvillimin e hidro-ekonomise.

Vleresimi i gjeotermise në kuadrin e përdorimit të energjive të rinovueshme si nje kontribut me vlere për bilancin energjetik te vendit.

Kerkime per vlerësimin e aspektit makroekonomik dhe leverdishmërise se prodhimit dhe përdorimit te biokarburanteve ne Shqipëri.

Kerkime dhe vleresime shkencore e teknike, per studimin e impakteve mjedisore dhe ekonomike ne zonat mbi dhe nen digen e hidrocentraleve e deri ne det.

Kërkim-zhvillim per shndrimin e sistemit elektroenergjetik: ne nje sistem me te qendrueshem, me pak të varur nga importi i energjise, i mbeshtetur ne rritjen e kapaciteteve te transmetimit te energjise, ne nje diversitet të burimeve të energjise, (në veçanti burimet e rinovueshme, energjite e pastra, etj.), në një sistem elektroenergjetik të së ardhmes. 

Kërkim-zhvillim per optimizimin e sistemeve të shperndarjes, reduktimin e kerkeses për energji, duke ofruar zgjidhje të përshtatshme dhe të qëndrueshme.

Kërkim-zhvillim per permiresimin e menaxhimit te energjise, per rritjen e eficiences se saj, perfshire ketu inovacione per racionalizimin e perdorimit dhe rezervimit te energjise, ne rritjen e sigurise, ne reduktimin e gazrave të dëmshëm për mjedisin dhe në rritjen e konkurencës në sektorin e energjisë.

Kërkime për transformimin e rrjetit elektrik ekzistues në një rrjet “smart”, ne nje rrjet elastik dhe interaktiv (konsumator/operator) të furnizimit të energjise elektrike, per kontroll në kohë reale te tij dhe integrimin e burimeve të rinovueshme të energjisë e gjenerimimit të shpërndarë. 

Kërkim-zhvillime dhe demostrime të teknologjive të reja bashkekohore (p.sh. në zgjidhje inovative të ICT, në teknologjite e rezervimit për RES, etj). 
Kërkime për optimizimin, vleresimin dhe demostrimin e teknologjive të reja energjetike ne ndertim, shërbime dhe industri: Kombinimi i strategjive të qëndrueshme me teknologjitë për rritjen e eficiencës së energjisë, perdorimi i RES dhe kogjenerimi/poligjenerimi dhe integrimi i masave për menaxhimin e kërkesë-ofertës në qytetet e mëdha dhe demostrimi i minimizimit te impaktit mjedisor në ndërtim (eko-ndertimet).

Kerkim-zhvillim për metodologji inovative të kerkim-zbulimit të vendburimeve nafte gazmbajtëse.
Kerkime per vleresimin e mundesive per rritjen e perdorimit te gazit te lengezuar te naftes (GLN), si nje burim energjetik alternativ.

Kerkime per rivleresimin e rezervave industriale te qymyrgurit sipas cilesise dhe sasise se tyre, si dhe evidentimi i mundesive per prodhimin dhe perdorimin e tij per qellime industriale dhe komunale, nepermjet aplikimit te teknologjite e „clean coal“.

I.5.b. Fushat e veprimtarise ekonomike:
Rritja e sigurise dhe cilësisë së punës së rrjetit të transmetimit të energjisë elektrike nëpërmjet lidhjes së tij me rrjetin rajonal energjetik e me tej, në kontekstin e një tregu më të integruar Europian të energjisë;

Gjenerimi i energjisë elektrike nga burimet e rinovueshme nepërmjet teknologjive që karakterizohen nga efficience e lartë, kosto e ulët e prodhimit dhe e harmonizuar me impaktin mjedisor, sipas standarteve;

Përdorim i gjithnjë e më shumë i teknologjive të lira eficiente për ngrohjen aktive dhe pasive dhe ftohjen nëpërmjet burimeve të rinovueshme të energjisë;

Përdorimit të teknologjive që përmirësojnë impaktin mjedisor nëpërmjet vlerësimit të teknologjive me zero emission në gjenerim nga përdorimi i lëndëve djegëse, duke garantuar instalimin e paisjeve të CO2 dhe Nox;

Përdorimi i teknologjive të ashtuquajtura “clean coal” për termocentralet që gjenerojnë me eficiencë energji duke përdorur si qymyret ashtu edhe ato që përdorin rërat bituminoze të vendit;

Teknologjitë energjetike me eficience të lartë të prodhimit të energjisë, të cilat garantojnë përdorimin optimal të burimeve primare energjetike, si për të kontribuar në një cikël përdorimi sa më të gjatë të tyre ashtu dhe kursimit të energjisë në ndërtesat, duke përfshirë teknologjitë moderne të ndriçimit, të transportit, shërbimeve dhe industrisë.

Ndërtimi dhe zhvillimi i instrumentave, metodave dhe modeleve, që lidhen me procesin e hartimit të paketave ligjore që mbështesin politikat energjetike, ato ekonomike-sociale që lidhen me energjinë dhe arritjen e vlerave të indikatorëve të zhvillimit socio-ekonomik sipas skenarëve afat mesem dhe afat gjatë.

Rivleresimi dhe administrimi me metodologji standarte Europiane të burimeve ujore dhe energjetike, me synim perballimin e nevojave të zhvillimit, e më tej atij të qendrueshem të vendit

Zhvillimi i teknologjive te avancuara nga pikpamja e eficiences se energjise, cilesise se energjise dhe energjive te rinovueshme, nepermjet projekteve inovative, demostrimit, arsimimit, kualifikimit, shpërndarjes se informacionit, monitorimit të energjisë, auditimit të energjisë dhe ndërtimit të politikave energjetike në bashkëpunim me industrine dhe autoritetet lokale dhe rajonale, operatoret e ndërtimit dhe përdoruesit e gazit dhe energjisë elektrike.

Integrimi në shkallë të gjërë i gjenerimit të shpërndarë në rrjet, duke përfshirë perdorimin e pajisjeve të rezervimit të energjisë.

Implementimi i mekanizmave të tregut në sektorin energjisë elektrike. Transformimi i tregut të energjisë
Pregatitja e analizave mbi situaten në vendet EU dhe rajon si dhe situata në vendin tonë
Paraqitjen e njohurive dhe rezultateve të kërkimit, si dhe percaktimi i drejtimeve të veprimit, që duhet te aplikohen nga vendimmarresit (entet rregullatore, operatores e sistemit te transmetimit OST, KESH, kompanite e shperndarjes dhe shitjes, si dhe grupet qeverisese) për të ardhmen. 

I.5.c. Fushat e veprimtarise juridike: 

Përmirësim i mëtejshem i bazës ligjore në fushën e ujit dhe energjisë, plotësimi i saj me legjislacion të ri dhe përqasja e tij në përgjithësi me atë Europian. 
Zhvillimi i instrumentave, metodave dhe modeleve juridike, per vleresimin e çështjeve kryesore social ekonomike, që lidhen me teknologjitë në fushën e ujit dhe energjisë,
 Zhvillimi i bazës juridike për nxitjen e politikave energjetike: në rritjen e sigurisë se furnizimit, mbrojtjen e mjedisit, konsumatorit, konkurences ne industrinë energjetike, etj. Impakti i progresit teknologjik në politikën e komunitetit. 

6. Afati: 2010 – 2012
7. Financimi i Programit: 60 Milion Lekë
II. PËRMBAJTJA E PROGRAMIT

II. 1. GJENDJA EKZISTUESE NË FUSHËN E KËRKIMIT E ZHVILLIMIT. ARRITJET BOTËRORE
Programet Kombetare të Kerkimit dhe Zhvillimit “Pasuri natyrore”, “Gjeologjia, nxjerrja dhe perpunimi i mineraleve” etj., të zhvilluar në vitet      1999-2001 dhe 2002-2003, kanë trajtuar me nje nivel të mirë shkencor edhe ujin dhe energjinë, duke plotësuar në përgjithësi objektivat e caktuara. Në kuadër të këtij Programi, u realizuan disa nga objektivat e programit që kishin të bënin me ujin dhe energjinë ndër të cilët mund të permëndim:

 
- Hartimin e monografisë "Vlerësimi i resurseve ujore të rrjetit hidrografik të Shqipërisë”, e cila ka analizuar kushtet fiziko-gjeografike, lumenjtë, liqenet, ujërat nëntokësore, hapësira bregdetare, rajonizimi hidrografik të territorit të Shqipërisë, si dhe krijimin e  një bazë të dhënash faktike dhe aplikative në fushën e hidrografisë së Shqipërisë. Analizat dhe përgjithësimet e arritura nga ky studim shërbejnë si bazë për studime të tjera në fushën e ujërave dhe energjisë.

- "Vlerësimi i potencialit natyror te energjive te ripërtëritëshme", në kuadër të cilit u projektuan dhe u ngritën stacione te reja, dixhitalizimi për vlerat orare të: diellzimit, rrezatimit, erës, u nxorrën indekset e nevojshëm për shfrytëzim energjetik, u realizua përcaktimi i zonave sipas potencialit energjetik, si dhe u rritën kapacitetet e infrastrukturës në pajisje për fuqizimin e rrjetit meteorologjik kombëtar.
- "Studimi i fizibilitetit të rregullimit të tërësisë ujore Liqeni i Shkodrës, Drini – Buna”, në të cilin u përcaktuan treguesit hidraulik për rrjedhjen e qëndrueshme dhe të paqëndrueshme; u përcaktuan propozime për mbrojtjen nga përmbytjet; u krye studimi i rregullsisë ujore të Shkodrës: veçoritë fizikogjeografike, zhvillimet histografike, etj. U krye gjithashtu në këtë kuadër edhe studimi i Rregullimit të Tërësisë Ujore të Lezhës, në tre vëllime, në të cilat u trajtuan gjerësisht hidrografia e rrethit të Lezhës, e lumit Drin dhe lumit Gjadër deri në Vaun e Dejës dhe ndryshimet hidrografike të Tërësisë Ujore të Lezhës para vitit 1846 dhe deri më sot dhe problemet saj në vite, treguesit kryesorë të Tërësisë Ujore të Lezhës, si dhe zgjidhja e problemeve hidraulike te degeve me te rendesishme te trungut kryesor. Studimi ka dhënë një kontribut të ndjeshëm për mbrojtjen nga përmbytjet e qytetit të Lezhes. 

- "Atlasi i burimeve të energjisë gjeotermale ne Shqipëri” jep bazat shkencore njohëse për regjimin gjeotermal në Shqipëri. Në të vlerësohen rezervat e kësaj energjie, miqësore me mjedisin dhe hidhen baza tekniko-shkencore për shfrytëzimin e energjisë gjeotermale edhe në Shqipëri, drejtimet e shfrytëzimit kompleks dhe kaskadë të energjisë gjeotermale në Shqipëri: si ngrohja e godinave me anën e nxehtësisë së shtresës pranësipërfaqësore të tokës, ngrohja dhe freskimi i serave, si edhe përdorimi kompleks dhe kaskadë i ujërave termalë. Rëndesia e duhur i është dhënë edhe problemit të impakti mjedisor gjatë shfrytëzimit të ujërave termale. Monografia kurorëzoi një veprimtari kërkimore-shkencore intensive 16 vjeçare të kryer nga Seksioni i Gjeofizikës së Fakultetit të Gjeologjisë dhe të Minierave, Institutit të Gjeofizikës së Akademisë së Shkencave të Çekisë dhe të Institutit të Naftës e të Gazit në Fier. Ai është botuar në 15 kopje të printuara dhe 160 kopje CD dhe gjëndet edhe në web sitet: European Geothermal Energy Council (EGEC), International Geothermal Association (IGA), si edhe Instituti i Informatikës dhe Matematikës së Aplikuar (INIMA). 
- “Rivlerësimi me metoda bashkëkohore i rezervave të zbuluara të naftës dhe gazit për vendburimet karbonatike”. Projektit realizoi në nivel bashkëkohor interpetimet e parametrave të grumbullimeve duke sjellë metoda te reja vlerësimi e interpretimi të formave strukturore dhe cilësive të rezervuarit, sasi te rezervave fillestare të nxjerrshme, si dhe gjendje në ditet e sotme të prodhimit të naftës. Llogaritja e rezervave u realizua nëpërmjet kurbave të rënies së presionit, si një nga metodat e vetme te sigurta, e njohur dhe e përpunuar në detaje në literaturën bashkëkohore.

- "Vlerësimi i cilësisë dhe rezervave të ujërave nëntokësore të Suitës Rrogozhina, si akuifer potencial për furnizimin me ujë të pijshëm të zonave urbane dhe rurale ku përhapet”, në të cilin u realizua  evidentimi i kufijve të përhapjes së suitës dhe prerjes së saj në vende të ndryshme dhe vlerësimi hidrogjeologjik i suitës dhe modelimi i saj. Në kuadër të studimit u ndërtua një bazë të dhënash gjeologjike-hidrogjeologjike-hidrogjeokimike-administrative, si dhe u bë vlerësimi i parametrave fiziko-kimik në raport me standardet e ujit të pijshëm.

Rezultatet shkencore, të arritura në kuadrin e këtyre programeve janë mbështetje me rëndësi për të avancuar më tej punën studimore në këto fusha, si dhe për të ndërmarre aktivitete te reja, që janë me ndikim te drejtpërdrejtë dhe perspektiv për ekonominë dhe shoqërinë tonë. Në të njëjtën kohë, ato kanë parashtruar edhe një sërë rekomandimesh, që janë përfshirë në programin që propozohet.

Synimi kryesor i Qeverisë Shqiptare është zhvillimi i qëndrueshëm  i vendit, që në esencë nënkupton plotësimin e kërkesave të brezit të sotëm, pa komprometuar nevojat e brezave të ardhshëm.  Realizimi i këtij objektivi themelor me karakter global, sigurisht kërkon formulimin e politikave ekonomike, sociale dhe mjedisore, të cilat duhet të jenë në raporte ngushtësisht të ndërvarura. Studimet për kërkim e zhvillim, që parashikohen të kryhen në kuadrin e këtij programi, synojnë të sjellin kontribute bazë, që do të mbështesin realizimin e këtij objektivi madhor dhe kompleks. 

Këto synime janë në përputhje me Strategjinë e Bashkimit Europian për zhvillimin e qëndrueshëm si dhe me dokumentet e tjerë respektive për ujin dhe energjinë. Sikurse është theksuar nga Bashkimi Europian, çështjet kyçe, të cilat përbejnë në fakt edhe sfidat ndaj zhvillimit te qëndrueshëm, ku një vend parësor zë edhe administrimi i resurseve natyrore, të ujit dhe energjisë.

Menaxhimi shkencor i ujit dhe energjisë ka qene dhe mbetet një moment thelbësor me pasoja te rëndësishme për të sotmen dhe mirëqenien e brezave te ardhshëm. Bashkimi Europian ngulmon, që rritja ekonomike nuk duhet te kondicionohet me përdorimin intensiv të resurseve në përgjithësi e sidomos të atyre ujore e energjetike në veçanti. Kjo duhet te kompensohet me zhvillimet në teknologji efektive për ruajtjen e bilanceve të përdorimeve të tyre me kërkesat në rritje të nevojave jetike për to: të ruajtjes dhe të rigjenerimit të tyre. Rekomandohet që raportet aktuale midis rritjes ekonomike, konsumimit te resurseve ujore e energjetike dhe prodhimit te  mbetjeve te ndryshojnë ne mënyre thelbësore. Zhvillimi ekonomik duhet te shoqerohet  me perdorimin racional e te qendrueshem te burimeve  te ujit dhe energjisë, me prodhimin e sasive te kufizuara te mbetjeve, duke ruajtur biodiversitetin, ekosistemet dhe menjanuar transformimin e mjedisit ne djerrine. 

Shqiperia, per vete kushtet e saj fiziko-gjeografike zoteron burime te medha natyrore.

Sipas referencave të sotme, në burimet natyrore të ujit dhe energjisë përfshihen burimet ujore dhe energjetike të ripërtëritëshme (si p.sh. ujrat e rrjetit lumor, ujrat nëntokësorë dhe ujrat liqenore e lagunorë, ujëmbledhësit artificialë, ujrat detare, rrezatimi diellor, era, gjeotermia etj.) dhe të pa ripërtëritëshme (nafta, gazi, mineralet e djegëshme, etj.). 
Burimet natyrore të rinovueshme, jane pasuria natyrore me e madhe dhe me e rendesishme e planetit tonë, kjo për shkak të një cilësie të veçantë që nuk e zotëron as edhe nje pasuri tjetër. Ato janë të pashtershme dhe të rinovueshme.

Studimet, kërkimet si dhe skemat teknologjike të shfrytëzimit të energjive të rinovueshme në shkallë botërore sot në botë po ndjekin zhvillime dhe arritje të mëdha rezultative. 

II.1.a. Gjendja ekzistuese në fushën e kërkimit e zhvillimit, si dhe arritjet botërore në fushën e ujit

Situata e kërkimit dhe zhvillimit në Sektorin e Ujit

Shqipëria dallon për një rrjet të dendur dhe te pasur hidrografik, që është i përbërë nga lumenj, burime, liqene, si dhe nga ujrat e hapsirës bregdetare në Adriatik e Jon. 

Elemente të rinj në hidrografinë e Shqipërisë janë edhe ujëmbledhësit dhe liqenet artificjale si dhe sistemi i kanaleve të kullimit si dhe të ujitjes së tokave bujqësore. 

Nga studimet e mëparshme të kryera në këëtë fushë (shih “Hidrologjia e Shqipërsië”, 1984, “Uji pasuri e madhe kombetare”, 1996) rezulton se territori shteteror i Shqipërisë zotëron një potecial të rendesishem ujor. Prej ketij territori derdhet në det mesatarisht një prurje mesatare shumëvjecare prej rreth 814 m3/s, së ciles i përgjigjet një modul prej 28.3 l/s.km2, ndër më të lartat në Europe.


Shqipëria është e pasur edhe me burime nëntokësore: Kjo provohet prej daljes se nje numri te madhe burimesh, te vegjel e te medhenj, ne shume pjese te vendit (shih “Harta Hidrogjeologjike e Shqiperise”) si psh, burimi i Syrit të Kalter, burimi i Ujit te Zi etj. të cilet shënojnë prurje prej disa m3/s.


Në territorin e vëndit tonë ndodhen gjithashu rreth 250 liqene natyrore të tipeve dhe  përmasave të ndryshme: tektonikë, karstikë, akullnajor etj. si dhe rreth 650 rezervuarë e liqene  artificialë, të shpërndarë në të gjithë territorin e vendit.


Hapësira bregdetare ne Adriatik e Jon ka një gjatësi të përgjithshme prej rreth 350 km si dhe nje vije bregdetare prej 475 km. Në këtë hapsirë, ndodhen grykëderdhjet e deltat e lumenjve më kryesorë të Shqipërisë, sistemi lagunor me siperfaqe të përgjithshme rreth 1500 km2, plazhet e gjëra ranore e shkembore, seritë e ligatinave, brezat litorale, sistemi i dunave ranore, pyjet etj. Të gjithë këta faktorë, së bashku edhe me klimën tipike mesdhetare e bëjnë hapësiren bregdetare shqiptare një zone me vlera te mëdha ekologjike 
Duhet theksuar se veprimtaria e pa kontrolluar njerezore ka dëmtuar dhe po vazhdon të dëmtojë së tepërmi ekuilibrin ekologjik të rrjetit hidrografik të Shqipërisë në shumë aspekte. Dëme të konsiderueshme po konstatohen nga shkarkimet drejtëpërsëdrejti në ujrat e rrjetit hidrografik të Shqipërisë: të shkarkimeve urbane të qyteteve e plehrave të pa trajtuara paraprakisht apo shkarkimet e mbeturinave industriale, ato minerale, apo hidrokarburet etj. Shfrytezimi pa kriter i materialeve inerte  nga shtretërit e lumenjve për qëllime ndërtimi, apo marrja e rërës në bregdet, ka dëmtuar plazhet apo dunat ranore, duke intensifikuar procesin e dëmshëm të abrazionit detar. Edhe prerja massive e pa kritere shkencore e pyjeve po intensifikon procesin e gërryrjes së tokës, duke formuar vatra të fuqishme erozioni.


Burimet ujore të vendit tonë, veç aspektit rekreativ e turistik, janë shume rëndësishme për zhvillimin e gjithanshem ekonomik të vendit.  Kështu që në menyre te vecante, nje vleresim i sakte i tye, mbeshtetur ne kritere dhe metodika bashkekohore e aplikimin e teknologjise kompjuterike, bën të mundur që të vlerësohen saktë resurset ujore dhe kërkesat që kanë konsumatorë të ndryshëm. 

II.1.b. Gjendja ekzistuese në fushën e kërkimit e zhvillimit, si dhe arritjet botërore në fushën e Energjisë
Situata e kërkimit dhe zhvillimit në Sektorin e Energjisë
a- Burimet energjetike të ripërtëritshme

Për vlerësimin e pasurive natyrore të ripërtëritëshme prej kohe janë kryer një varg studimesh e monografish të ndryshme, siç janë “Gjeografia Fizike e Shqipërisë”, “Klima e Shqipërisë”, “Atlasi Klimatik i Shqipërisë”, ”Hidrologjia e Shqipërisë”, “Gjeologjia e Shqipërisë”, etj, ku trajtohen elementë dhe aspekte të veçanta përbërëse të këtyre pasurive. Janë kryer edhe shumë raporte e sudime të ndryshme aplikative që kanë shërbyer për planifikimin e projektimin e mjaft veprave për shfrytëzimin e këtyre në fushën e energjitikës.


 Këto studime, në sajë të rritjes së kapaciteteve në burime njerëzore e infrastrukture të Rrjeteve Kombëtare të Monitorimit Hidrometeorologjik të Shqipërisë (të ish Institutit të Hidrometeorologjisë) kanë ardhur duke u forcuar si nga ana sasiore ashtu edhe cilësore.


Një vend të veçantë në këto studime kanë zënë ato për rrezatimin diellor, erën, dhe probleme që lidhen me to. 
Ne Aneksin 1 jepen te dhena per situaten ne sektorin e energjise.
Rrezatimi diellor

Shqipëria përfshihet në brezin me klimë tipike mesdhetare dhe dallon për sasi të konsiderueshme të rrezatimit diellor, që janë nga më të lartat në Europë. Sasia mesatare vjetore e rrezatimit diellor në territorin e vendit tonë është 1460KWR/m2, ndërsa zgjatja e djellëzimit luhatet mesatarisht nga 2841orë në vit  në Fier deri 2000 orë në vit në Kukës. 
Për territorin shqiptar sot ka studime për vlerësimin e potencialit natyror të energjise diellore. Janë rritur kapacitetet sasiore e cilësore të infrastrukturës së monitorimit në rrjetin meteorologjik kombëtar, në sajë të ngritjes së stacioneve të reja. Janë realizuar dixhitalizimi për vlerat orare të diellzimit e rrezatimit dhe u nxorën indekset e nevojshëm për shfrytëzim energjetik, duke përcaktuar zonat me potencial energjetik përparësore. Ne Departamentin Elektrik te UPT eshte po punohet me nje impiamt pilot fotovoltaik per studimin e energjise se prodhuar ne kushte te ndryshme dhe promovimin e rezultateve.  
Era

Si në të gjithë pjesën subtropikale te Europës edhe në vendin tonë fryjnë erëra, të cilat gjatë vitit ndryshojnë shpesh si drejtimin ashtu edhe shpejtësinë. Shpejtësia mesatare e erës në Shqipëri ndryshon përkatësisht nga V=1.6m/s në Peshkopi deri në V=4.6m/s në Xarë. Përsa i përket drejtimeve, shpejtësia më e madhe u takon drejtimeve Jug, JP dhe VP.

Bazuar në të dhënat e fituara deri tani janë kryer studime edhe promovime demostrative treguesish, që bazojnë për mundësitë potenciale të prodhimit energjisë nga energjia e erës edhe në territorin shqiptar.

Gjeoenergjia

Toka është një planet i ngrohtë, me energji të konsiderueshme gjeotermale. Nxehtësia e shtresave në thellësi të tokës si dhe uji termal i puseve janë dy burime të shfrytëzimit të kësaj energjie. Fluksi i energjisë në rajonet perëndimore të Shqipërisë ka dendësi 40mW/m2, ndërsa në rajonet VL dhe JL dendësia arrin deri 60mW/m2. Temperatura luhatet në kufinj të gjerë, deri në 18,80C, mesatarisht 16,40C në thellësi 100 m, deri sa arrin 105,80C në thellësinë 6000m. Në pjesën qëndrore të Ultësirës Pranëadriatike, ku ndodhen shumë puse nafte dhe gazi, temperatura arrin deri 68 0C me thellësinë 3000 m. Temperatura rritet me thellësinë sipas një gradienti deri 1,870C/ 100m në qëndër të Ultësirës Pranëadriatike. Në rajonet jugore të vëndit ky  gradient ka madhësi 1,15 - 1,30C/100m. Drejt rajoneve VL dhe JL të Shqipërisë në brezin ofiolitik, gradienti gjeotermal ka madhësi deri 2,350C/ 100m. 


Burimet dhe puset me energji gjeotermale të entalpisë së ulët në Shqipëri, të cilët fontanojnë ujë të nxehtë, janë të vendosur në tre zona gjeotermale: në Zonën e Krujës, të Ardenicës dhe atë të Peshkopisë.
Zona gjeotermale e Krujës është zona me burimet më të mëdha gjeotermale me burime gjeotermale. Ajo ka një shtrirje të përgjthshme prej 180 km me gjerësi 4-5 km. Zona fillon nga bregdeti i Adriatikut në VP te Tiranës dhe vazhdon në JL, në Përmet dhe në territorin grek. Kjo zonë ka burime gjeotermale të identifikuara 5,87 x 108 – 5,08 x 109 GJ nxehtësi në vend 8,57 x 109 –5,08 x 109 GJ dhe rezerva specifike 38,5 – 39,6 GJ/m2. Afërsisht të këtyre rendeve janë dhe treguesit e zonës së Peshkopisë.


Energjia gjeotermale e entalpisë së ulët sot shfrytëzohet drejtpërsëdrejti në mënyrë integrale me energjinë e diellit dhe të erës si edhe kaskadë, nga temperaturat më të larta deri në ato të mjedisit, në shumë fusha të jetës dhe të aktivitetit ekonomik. Në radhë të parë shfrytëzohet për ngrohje dhe freskim të banesave, për rekreacionin e njerezve të shëndetshëm dhe ekoturizëm. Për qëllime balneologjike, për ngrohjen e serave për prodhimin e luleve dhe të perimeve, për zhvillimin e agrokulturës në rritjen e rasateve të peshqëve dhe kultivimin e algave për prodhimin e pomadave për sëmundjet e lëkurës dhe kozmetikë dhe së fundi nxjerrjen e mikroelementëve dhe të kripërave natyrore .

Energjia gjeotermale përftohet në dy rrugë: duke përdorur sistemet moderne me Këmbyes Nxehtësie Vertikale në puse dhe duke i kthyer në Burime Vertikale Nxehtësie, si dhe nga ujerat gjeotermale qe dalin nga puse të thella. 

b-Burimet energjetike të paripërtëritshme 

I. - Nafta, gazi, bitumet, qymyret, ujerat nentokesore perfshire ata termale e kurative, lendet minerale metalore e jo metalore  jane pasuri natyrore me rendesi per vendin tone. Ne veçanti, nafta, gazi, qymyret si lende energjitike kane nje vlere te posaçme. Aktualisht, menazhimi shkencor dhe ekonomik i tyre eshte i lidhur ngushte me sasine e rezervave, gjendjen dhe kushtet e shfrytezimit te vendburimeve ekzistuese etj. Si pasoje e gjendjes se puseve, veshtiresive financiare per investime per kryerjen e punimeve, nevojes per rinovimin e teknologjise dhe aplikimin e programve bashkekohore per kryerjen e vrojtimeve, prodhimi qe sigurohet nga vendburimet e naftes ne shfrytezim eshte ne shifra  relativisht te uleta. Kuota te ulta shfrytezimi ka edhe per kromin. Nje rritje e madhe e kerkesave regjistrohet per ujin, lendet e ndertimit dhe mineralet industriale. Ekziston nje tendence ne rritje per kete kategori te pasurive natyrore.

Nga llogaritjet e rezervave te vendburimeve te hidrokarbureve eshte  evidentuar potenciali teresor i tyre por eshte e nevojshme te behen edhe rivleresime me metodat e sotme, per konvertimin e rezervave konform standarteve te sotme. Persa i perket lendeve xeherore (krom, baker etj.), ne institucionet e ndryshme tashme ka filluar konvertimi i rezervave konform standarteve te sotme.  Teknologjia e aplikuar ne shfrytezimin e vendburimeve te naftes e gazit nuk i eshte pergjigjur gjendjes reale te rezervave. Ne keto kushte, rivleresimi i rezervave sipas kerkesave dhe standardeve aktuale, duke veçuar rezerva te provuara, te besueshme dhe pjeserisht te mundeshme eshte problem thelbesor per nje menazhim te mire. Megjithese vendburimet e naftes kane nje kohe relativisht te gjate ne shfrytezim, koeficenti i rikuperimit te rezervave eshte i ulet. Keshtu koeficenti i rikuperimit kundrejt rezervave gjeologjike per ranoret rezulton 6.7% kurse per gelqeroret disi me i larte deri mbi 27%; ne nje kohe qe pervoja boterore flet per vlera respektivisht 15-20% ne ranoret dhe rreth 40-60 % ne gelqeroret. 

Ne keto rrethana, permiresimet e metejshme teknologjike, si dhe rivleresimi teresor i vendburimeve, sidomos atyre ne gelqerore mbetet nje detyre e dores se pare ne fushen e naftes dhe gazit. 

Me gjithe se rezervat dhe prodhimi i gazit natyror aktualisht jane te kufizuara, analiza shkencore e situates gjeologjike dhe shqyrtimi i perspektives se strukturave te Ultesires Pranëadriatike lejojne prognozimin e objekteve te tjera. Ne te njejten kohe, mbeshtetur ne te dhenat e reja, del i nevojshem llogaritja e rezervave te gazit qe mund te jene gjeneruar duke perdorur dhe nje koeficent per mundesine e kurthimit. Aktualisht me Institutin Francez te Naftes po kryhet nje bashkepunim per hapjen perspektives per kerkimin e gazit  ne toke dhe ne det. 
Ne pasurite natyrore te paperseritshme perfshihen edhe bitumi e rerat bituminoze, te cilet kane rezerva te konsiderueshme. Nga analiza e ndertimit gjeologjik dhe vleresimet prognoze rezulton se nga strukturat karbonatike te Patos-Verbasit, Kuçoves e Selenices kane migruar ne depozitimet molasike mbi 700 milion tone nafte, nga te cilat nje pjese jane te kurthuara. Pervec Selenices dhe Patosit konsiderohen me rendesi daljet siperfaqesore ne zonen e Kuçoves,  duke patur parasysh dhe trupat e bitumit te takuara ne disa puse te shpuar. Venia ne qarkullim te shpejte ekonomik te kesaj pasurie, duke aplikuar ritme te studjuara shfrytezimi, si dhe standartet per ruajtjen e ambientit ka nje rendesi te dores pare.

Ujrat nentokesore te vendit tone jane nje pasuri natyrore tjeter me vlere te pallogariteshme. Jane evidentuar 11 basene kryesore ujembajtes, rezervat e te cileve jane perllogaritur me studimet e kryera keto kohet e fundit. Te dhena interesante mbi pranine e shtresave ujembajtese jane vertetuar edhe nga shpimet per nafte e gaz, duke zgjeruar hapsiren e kerkimeve. Sistemet karstike gjithashtu permbajne rezerva te konsiderueshme uji. Me mjaft rendesi jane gjithashtu burimet e ujrave te fresket ne zonen bregdetare Vlore-Sarande etj. 

Ujrat termale gjithashtu perbejne nje pasuri ende te pa shfrytezuar. Ata jane te perhapur ne sektore te ndryshem te vendit tone. Informacion interesant kane dhene shpimet e naftes ne strukturat e Ishmit dhe Kozanit, ku gjate pervetesimit eshte evidentuar prania e ujrave marre uje me debite te kenaqeshme dhe temperatura qe luhaten ne vlerat 60 - 870C etj.

Studimi e pergjithesimi i detajuar i te dhenave dhe ndertimi i hartave me te detajuara te fluksit dhe gradientit gjeotermik, shtrirja e tyre dhe ne shelfin detar si dhe lidhja me shtetet fqinje do te sherbejne per te evidentuar ligjesi me te plota per potencialin gjeotermik te vendit tone dhe mundesine e perdorimit te ketyre burimeve per qellime praktike. Perdorimi i nje pjese te ujerave (termale ose jo) si ujera kurative me metodat primitive, siç ndodh deri tani,  ne nje kohe kur ne bote ky aktivitet ka marre nje zhvillim shume te madh, perben nje objekt studimi te metejshem.

II. - Aktualisht ne bote, studimet per pasurite energjetike kane nje karakter te integruar dhe shume disiplinor. Ato nuk jane eskluzivitet i njerit apo tjetrit sektor. Ne realizimin e tyre perfshihen shkencat e natyres me te gjitha disiplinat e tyre, energjitika, urbanistika, industria, komuniteti i biznesit, sistemet e informacionit, bankat, legjislacioni, etj. Ne menyre me specifike ato jane orientuar ne kryerjen punimeve te specializuara per aspekte te veçanta te pasurive natyrore, rivleresimit ekonomik sipas standarteve te sotme (rezerva direkte ne banke, rezerva me koefiecient ndryshem vertetesie etj.), shfrytezimit te tyre me ndikime minimale ndaj ambientit dhe ne raporte te studjuara me zhvillimet ekonomike, urbanistike dhe demografike, integrimit te harmonizuar rajonal e me gjere, modelimet 3 dimensionale, prognozimin e nevojave per energji, uje te pijshem, hidrokarbure, lende te para cilesore, te nevojshme per ndertimin dhe qendrueshmerine e infrastruktures publike, aktivizimin e lendeve te para te reja me efekteve zevendesuese ndaj lendeve te tjera tradicionale, shfrytezimi i te cilave krijon mbetje te medha etj. Theks te posaçem ka rivleresimi, menazhimi, shfrytezimi racional dhe ruajtja e pasurive energjetike, si nje pasuri kombetare e dores pare. Keto studime mbeshteten ne vleresime komplekse, baze laboratorike moderne, programe te avancuara te perpunimit informatik te dhenave etj.   

III. MOTIVI I NDËRMARRJES SË PROGRAMIT


Nga nje vlerësim i gjëndjes reale në vend, të kërkesave që shtrohen sot në të gjitha fushat, atë ekonomike, të shëndetit, kualitetit të jetës, etj., rezulton se deri më sot në fushat e ujërave dhe të energjisë është bërë relativisht pak në zhvillimin integral dhe të qëndrueshëm të vendit, e sidomos me studime të karakterit aplikativ.


Nga ana tjetër vendimarrja ka qenë në një nivel të ulët të përthithjes së produktit të kërkimit, e po ashtu edhe aktiviteti privat jo i ndërgjegjsuar për të përdorur kërkimin në dobi të biznesit.
Aktualisht vazhdon ende të jetë e pranishme një diferencë  tepër e ndjeshme dhe e dukshme ndërmjet egzistencës së potencialeve me të vërtetë tepër të larta të burimeve natyrore të Shqipërisë dhe shkallës tepër të ulët të shfrytëzimit të këtyre burimeve për qëllime ekonomike. Krahas rezervave të mëdha të këtyre burimeve hidrike, ende të pa vëna në shfrytëzim, siç janë p.sh. potencialet e larta ujore të rrjetit hidrografik të lumenjëve: Drini i Zi, Vjosa, Devolli, Osumi, Drinos, etj. Ende nuk vihen ne perdorim, burime të tilla natyrore siç janë p.sh. rrezatimi diellor, era, energjia termike e tokës, bioenergjia, etj. 

Objektivi afatgjatë i këtij programi është pikërisht vlerësimi i sakte  dhe i plote i pasurive natyrore të rinovueshme: ujit dhe energjisë, për menazhim e shfrytëzim racional, përfshi edhe mbrojtjen e vlerave të tyre ekologjike. 

Njohja dhe shfrytëzimi integral dhe i qendrueshem i pasurive ujore (racional dhe në kompleks i tyre) i mbështetur në studime e kërkime serioze, është nje element i rëndësishëm për një zhvillim të qëndrueshëm e afatgjatë te vendit.

Në këtë program caktohen objektiva per nje vleresim te ri te pasurive natyrore, ujit dhe energjise, te percaktuar ne nje kendveshtrim te plotesimit te kerkesave te realitetit te zhvillimit te vendit.
Rezultate konkrete te ketij programi, do te mbeshtesin projektimin e veprave te ndryshme hidroteknike, energjetike per shfrytezimin e eres dhe energjise diellore per prodhimin e energjise elektrike jeshile, per vleresimin e normave te ujitjes, per vleresimin e hidromodulit te kullimit, studime per vleresimin e prurjeve te shkarkimeve urbane, permirsime te kuadrit ligjor dhe institucional ne fushen e burimeve natyrore, ligje te reja mbi shfrytezimin integral dhe te qendrueshem te tyre, ne perputhje me Kuadrin Ligjor Europian etj.
Ne kuadrin e Programit Kombetar te Kerkimit dhe Zhvillimit “Uji dhe Energjia” puna kerkimore-shkencore e institucioneve te ndryshme shkencore te vendit tone merr nje zhvillim te metejshem, duke u vendosur ne koherence me objektivat e pergjithshme te zhvillimit te qendrueshem, te percaktuara ne Programin ekonomik te Qeverise. Fushat e propozuara te veprimtarise shkencore dhe zhvillimore fokusohen ne rivleresimin kompleks, perdorimin afatgjate, racional dhe me ndikime minimale ndaj ambientit te resurseve energjitike, naftes, gazit, qymyreve, ujrave nentokesore, resurseve minerale, lendeve bituminoze, lendeve te ndertimit, mineraleve industriale, si disa mineraleve xeherore, qe kane premisa per rritje te kerkesave ne vitet e ardheshme etj. Kjo problematike, me karakter nder-insitucional mund te levrohet me sukses ne kuadrin e Programit Kombetar te Kerkimit dhe Zhvillimit. Zgjidhjet e ofruara ndikojne konkretisht ne zhvillimet ekonomike, te programuara nga Shteti per tani dhe ne perspektive. Disa prej tyre, siç eshte fjala, ajo per rivleresimin e resurseve minerale per prodhim energjie dhe (hidrokarburet, qymyret etj.) shpejtojne privatizimin e objekteve te ndryshme ose ndikojne ne krijimin e “joint venture” me kompani te ndryshme te vendit apo te huaja, qe eshte nje imperativ i dites. Jane pikerisht keto disa nga motivet me kryesore qe argumentojne ndermarrjen e nje Programi Kombetar mbi pasurite natyrore.

Megjithe veshtiresite financiare, largimin nga vendi i yne i specialisteve te kualifikuar etj., ne institucionet e ndryshme shkencore ekziston nje trashegimi e pasur shkencore, si dhe kapacitete intelektuale qe mund te aktivizohen me tej. Ne keto vitet e fundit jane shenuar arritje shkencore, te cilat jane bere te njohura brenda dhe jashte vendit. Kjo tregon aftesine dhe fleksibilitetin e institucioneve shkencore per t’iu pershtatur shpejt dhe me cilesi nevojave te ekonomise se tregut dhe kerkesave te sotme te shoqerise. Synimi themelor i ketyre institucioneve pas ristrukturimit te sistemit kerkimor ne Shqiperi, per periudhen 2007-2009 është rritja e metejshme e ndikimit dhe efektivitetit te veprimtarise kerkimore ne zhvillimin e ekonomise kombetare dhe ndertimin e infrastruktures. Studimet e avancuara ne fushen e ujit, energjise, lendeve te para minerale dhe hidrokarbureve, studimet mbi gjeoambientin etj, ushtrojne ndikimin e tyre dhe integrohen mire me kerkimin e zhvillimin ne fusha te tjera te ekonomise si bujqesia, ndertimi, komunikacioni, urbanistika, turizmi. 
Keto studime ndikojne dhe i qendrojne afer zhvillimeve ekonomike, problemeve sociale, mbrojtjes se mjedisit etj. 
Ne Aneksin 1 jepen te dhena per rezervat e burimeve energjetike.

IV. DREJTIMET KRYESORE TË KËRKIMIT E ZHVILLIMIT PËR SEKTORIN E UJIT DHE ATË TË ENERGJISË
IV.1. Drejtimet kryesore të kërkimit e zhvillimit për Sektorin e Ujit
Siç dihet njerëzimi është shumë i preokupuar për faktin se burimet natyrore në shkallë planetare  janë të kërcënuara nga veprimtaria e pa kontrolluar e njeriut. Kjo veprimtari shprehet në shfrytëzimin pa kriter të natyrës me mbikonsumimin, me mbipopullimin etj. Ky impakt shpesh herë shoqërohet me dukuri të tilla katastrofike si thatësira, përmbytjet, shkretëzime të teritorreve, krijimin e  vatrave të erozionit,  shkarje toke etj. Në mënyrë të veçantë shqetësuese në natyrë janë dhe impakti i ndryshimeve në shkallë planetare.

Në këto kushte studimi dhe vlerësimi i pasurive natyrore të rinovueshme, duke përfshirë edhe gjetjen e platformave përkatëse për shfrytëzimin e tyre   me ruajtjen  e vlerave ekologjike, është shndëruar në një inisiativë të domosdoshme.
Kërkim zhvillimi do të përqëndrohet në këto drejtime kryesore si: 

- Kerkimi dhe rivleresimi me metoda komplekse gjeologjike e gjeofizike i baseneve te ujrave nentokesore te vendit tone me qellim rritjen e rezervave ujor dhe te permiresimit te furnizimit me uje te zonave urbane dhe rurale. 

- Vlerësimi i bilancit ujor të territorit të Shqipërisë dhe rajonizimi sipas tipeve përkatëse të këtij bilanci dhe kadastrimi i ujrave të Shqipërisë.

- Vlerësimi i regjimi hidrokimik,  shkallës së ndotjes të ujërave lumorë, ato në zonat naftë–mbajtëse, evidentimi i burimeve ujore me cilësi të veçanta për industrializim të ujit të pijshëm dhe Transferime e inovacione teknologjike për zhvillimin e industrisë së ujit të pijshëm oligominerale dhe minerale

- Vlerësimin komplekse i potencialeve të ujërave termale dhe kurative të Shqipërisë me teknologji inovative, në tërë ciklin, nga burimi tek konsumatori.

- Studimi i veprimtarisë erozive të ujrave detare dhe modelimi i tyre në bregdetin shqiptar.

- Interesi i planifikimit per shfytezimin kompleks hidro-ekonomik dhe hidro-ekologjik te potencialeve ujore te lumenjve.

- Permiresimi i kuadrit ligjor dhe institucional ekzistues mbi menazhimin e qendrueshem te ujit dhe energjisë. 

IV.2. Drejtimet kryesore të kërkimit e zhvillimit për Sektorin e Energjisë
Përparësitë që do të vlerësohen në program janë:

· Rivleresimi i potencialit te burimeve hidrike te rinovueshme per prodhimin kompleks te energjise elektrike nga HEC-e te vegjel dhe te mesem, si dhe per zhvillimin e hidro-ekonomise.

· Studimi dhe vleresimi i potencialit te energjise diellore, te energjise se eres ne zona te ndryshme te vendit dhe i mundesive per shfrytezimin e saj. Studimi dhe vleresimi i mundesive per prodhimin e energjise nga biomasa. Vleresimi i gjeotermise ne kuadrin e përdorimit te energjive te rinovueshme  dhe shfrytëzimi i kësaj energjie si një kontribut me vlerë për bilancin energjetik të vendit. Aspekti makroekonomik dhe leverdishmëria e prodhimit dhe përdorimit te biokarburanteve ne Shqipëri.

· Studimi i impaktit mjedisor dhe ekologjik qe sjell prodhimi i energjise se rinovueshme. Krijimi i bazes ligjore ne lidhje me perdorimin e energjive te rinovueshme.

· Diversifikimi i furnizimit te konsumatoreve me energji elektrike, duke  siguruar kosto energjie me te pershtatshme nepermjet perdorimit me eficient te energjise. Permiresimi i menaxhimit te shperndarjes se energjise elektrike. Rritja e eficiences se perdorimit te energjise, perfshire ketu racionalizimin e perdorimit dhe rezervimin e energjise

· Adaptimi i sistemit elektroenergjetik ne nje sistem me te qendrueshem, me pak i varur nga importi i energjise i mbeshtetur ne nje diversitet te burimeve te energjise, ne vecanti burimet energjetike alternative, energjite e pastra dhe rritjen e kapaciteteve të transmetimit te energjise. 

· Studimi kompleks per vleresimin e mundesive per rritjen e perdorimit te gazit te lengezuar te naftes (GLN), si nje burim alternativ per furnizmin me energji te sektoreve te ndryshem te ekonomise dhe ne sektorin residencial.

· Rivleresimi i rezervave te nxjerreshme ne vendburimet e naftave konvencionale, ne vendburimet ranore dhe aktivizimin e fondit te ndaluar te puseve te shfrytezimit, mbi bazen e teknologjive te reja te shfrytezimit. 

· Rivleresimi i rezervave industriale te qymyrgurit sipas cilesise dhe sasise se tyre, si dhe evidentimi i mundesive per prodhimin dhe perdorimin e tij per qellime industriale dhe komunale, nepermjet aplikimit te teknologjite e „clean coal“. Rivleresimi i mundesive per kerkimin e vendburimeve te reja hidrokarbure ne rajone ndertimi gjeologjik i te cileve karakterizohet nga komplikacione te theksuara tektonike.

· Vlerësimi i përcaktimit te çmimeve dhe tarifave për naftën dhe nënproduktet e saj ne funksion te zhvillimit te politikave energjetike hidrokarbure, ne përputhje me orientimin e tyre nga tregu brenda kuadrit te te drejtave sovrane mbi këto burime energjetike. 

· Hapja e tregut te brendshëm te energjisë elektrike dhe pjesëmarrje aktive ne tregun rajonal te saj, ne kuadrin e Traktatit te Komunitetit te Energjisë te Vendeve te Europës Juglindore, i cili bazohet ne kërkesat e Bashkimit Evropian për reformimin e sektorit elektroenergjetik (Direktiva 54/2003 e BE-se).
· Studimi dhe vleresimi i mundesise se prodhimit te eneregjise nga centralet atomike, nje prirje planifikimit afat gjate te kesaj energjie ne rajon.

V. OBJEKTIVAT E PROGRAMIT TË KËRKIMIT E ZHVILLIMIT PËR SEKTORIN E UJIT DHE ATË TË ENERGJISË
V.1. Objektivat e Programit për Sektorin e Ujit  

Objektivi 1 

Vlerësimi i potencialit ujor të rrjetit lumor të Shqipërisë dhe ligjësitë e shpërndarjes hapsinoro-kohore të këtij potenciali.


Rezultati i Pritshëm 

Potenciali hidrik i rrjetit hidrografik të Shqipërisë, për hidroenergjetikën, ujitjen e tokave bujqësore, mbrojtjen nga përmbytjet.

Objektivi 2 

Studimi kadastral i ujrave të Shqipërisë.

Rezultati i Pritshëm 

Katalogu i Kadastrës të Ujrave të Shqipërisë, për shfrytëzim integral dhe kompleks të tyre nga degë të ndryshme të ekonomisë duke ruajtuar ekuilibrit hidroekologjik në natyrë në përputhje me  standartet dhe normat ndërkombëtare. 

Objektivi 3 

Vlerësimi i shkallës së ndotjes së ujrave të lumenjve në grykëderdhjet në det.

Rezultati i Pritshëm 

Gjendja e shkallës së ndotjes së ujrave dhe përcaktimi i masave optimale për parandalimin dhe reabilitimin e tyre. 
Objektivi 4
Studimi i regjimit limnologjik i sistemit liqenor e lagunor të Shqipërisë.


Rezultati i Pritshëm

Impakte pozitive në fushën e biodiversitetit, ekoturizmit, peshkimit,  në përputhje me ruajtjen dhe konservimin e mjedisit natyror.
Objektivi 5
Vlerësimi i regjimit hidrokimik të ujrave të rrjetit hidrografik të Shqipërisë.

Rezultati i Pritshëm 

Evidentimi i shkallës së eutrofizimit të ujrave të rrjetit hidrografik nga veprimtaria e pakontrolluar antropogjene dhe masat që duhen ndërmarrë për rihabilitimet ambjentale.

Objektivi 6 

Përcaktimi i ndotjes së ujrave nëntokësor në zonat naftë - mbajtëse nga përpunimi i vendburimeve të naftës.

Rezultati i Pritshëm 

Ruajtja e ujrave nëntokësorë nëpërmjet përmirësimit të teknologjive të shfrytëzimit të vendburimeve të naftës.

Objektivi 7: 

Vlerësimi i bilancit ujor të territorit të Shqipërisë dhe rajonizimi sipas tipeve përkatëse të këtij bilanci.

Rezultati i Pritshëm 

Bilanci i ujrave të Shqipërisë dhe shfrytëzimi racional dhe në kompleks i tij, për furnizimin në kushte optimale me ujë të pijshëm, të popullsisë së fshatit dhe qytetit, si dhe plotësimin e nevojave të degëve të ndryshme të ekonomisë, publike e private, për të tashmen dhe të ardhmen.

Objektivi 8
Vlerësime komplekse të potencialeve të ujrave termale dhe kurative të Shqipërisë me teknologji inovative, në tërë ciklin, nga burimi tek konsumatori.

Rezultatet e Pritshme 

Njohja dhe shfrytezimi ekfektiv i potencialeve te ujrave termale.



Rezultati 1

Percaktimi i kritereve te kerkimit ne zonat perspektive; 

Rezultati 2

Sugjerime per administrimin e shfrytezimit racional te ujrave termale

Rezultati 3 

Propozime per shfrytezimin e  energjise se tokes per nevoja, komunale, kurative etj.

Objektivi 9 

Evidentimi i burimeve ujrore me cilësi të veçanta për industrializim të ujit të pijshëm.

Rezultati i Pritshëm 

Baza kombëtare e resurseve hidrike të ujrave të pijshëm oligominerale dhe minerale për industrine e ujit të pijshëm dhe produkteve të tjera përkatëse.

Objektivi 10 

Transferime dhe inovacione teknologjike për zhvillimin e industrisë së ujit të pijshëm oligominerale dhe minerale 

Rezultati i Pritshëm  

Garantimi cilësisë të ujrave të pijshëm dhe produkteve të tyre, në përputhje me direktivat për normat dhe standartet e KE.

Objektivi 11
Studimi i veprimtarisë erozive të ujrave detare dhe modelimi i tyre në bregdetin shqiptar.

Rezultati i Pritshëm

Përcaktimi i masave optimale për ruajtjen e bregdetit shqiptar. 

Objektivi 12 

Kerkimi dhe rivleresimi me metoda komplekse gjeologjike, hidrogjeologjike e gjeofizike i baseneve te ujrave nentokesore te vendit tone me qellim rritjen e rezervave ujor dhe te permiresimit te furnizimit me uje te zonave urbane dhe rurale 

Rezultatet e Pritëshme 

Rezultati 1

Vleresimi teresor i ujerave nentokesore per gjithe gamen e depozitimeve nga karbonatet deri ne Pliocen, kuaternar perfshire dhe  rivleresimin e potencialit ujor te aluvioneve. 

Rezultati 2

Tabllo e plote e rezervave dhe potencialit ujembajtes te vendit tone ne ndihme te  hartimit te nje strategjie afat gjate per zhvillimin e ekonomise kombetare dhe plotesimin e nevojave te popullates ne zonat urbane dhe rurale.

Rezultati 3

Propozime per permiresimin e shfrytezimit racional te baseneve ujore dhe mbrojtjen e tyre nga ndotjet.

Rezultati 4

Evidentimi i burimeve te reja te ujit per qellime te ndryshme (ujitje, industrine etj.).

Rezultati 5

Modelimi i baseneve dhe vendosja mbi baza shkencore dhe ligjore e llogatitjeve te rezervave ujore nentokesore, si dhe e administrimit dhe perdorimit te tyre per nje shfrytezim sa me racional.

Objektivi 13

Interesi i planifikimit per shfytezimin kompleks hidro-ekonomik dhe hidro-ekologjik te potencialeve ujore te lumenjve.


Rezultatet e pritshme

Rezultati 1

Percaktimi i drejtimeve dhe politikave per arritjen e vleresimeve tekniko-ekonomike fizibel per prodhim te njekohshem dhe te harmonizuar te energjise elektrike, funksionimin e sistemeve ujitese, dhe furnizimin me uje.

Rezultati 2 

Rekomandime te pergjithshme per ekonomite ujore qe mund te ngrihen ne kuader te nje shfrytezimi kompleks te potencialeve ujore te lumenjve, etj.

Objektivi 14
Hartime e përqasje të kuadrit ligjor dhe institucional ekzistues mbi menazhimin e qendrueshem te ujit dhe energjisë në përputhje me standartet europiane. 

Rezultati i  priteshëm

Ky objektiv synon përmirsimin e kuadrit ligjor dhe insitucional egzistues mbi pasuritë natyrore të perseritshme dhe te paperseritshme, të cilat do  të konkretizohen me ligje, amendamente, studime mbi kuadrin institucional, studime për privatizimin etj.

V.2. Objektivat e Programit për Sektorin e Energjisë.

V.2.a. Objektivat e Programit për Sektorin e Energjive të Rinovueshme 

Objektivi 1
Studimi i impaktit mjedisor dhe ekologjik qe sjell prodhimi i energjise se rinovueshme.

Rezultatet e priteshme

Rezultati 1

Percaktimi i te gjitha llojeve te ndotjeve mjedisore dhe sasise se ndotjeve gjate gjenerimit te energjive te ndryshme. Krahasimi me standartet NAAQS (National Ambient Air Quality Standards) te agjensise se mbrojtjes se mjedisit EPA's (Environmental Protection Agency) 

Rezultati 2

Vleresimi i sasise se ndotjeve ne njesi te reduktimit te emesioneve (Emission reduction unit - ERU) dhe kredite per reduktimin e emesioneve (Emission Reduction Credits - ERCs) nga prodhimi i energjise me burime te rinovueshme.

Rezultati 3

Implementimi i legjislacionit per standartet ne lidhje me energjite e rinovueshme (RPS -Renewable Portfolio Standards).
Rezultati  4

Mundesite per perfshirjen ne tregun e krediteve per reduktimin e emesioneve – ERCs.

Rezultati 5

Ndikim pozitiv ne ndryshimet klimatike.  

Objektivi 2
Rivleresimi i potencialit te burimeve hidrike te rinovueshme per prodhimin kompleks te energjise elektrike nga HEC-e te vegjel dhe te mesem, si dhe per zhvillimin e hidro-ekonomise.


Rezultatet e pritshme

Rezultati 1

Zgjerimi i mundesive per prodhimin kompleks te energjise elektrike nga HEC-e te vegjel dhe te mesem, nepermjet perdorimit me eficent te potencialit te burimeve hidrike te rinovueshme

Rezultati 2

Percaktimi i mundesive dhe drejtimeve per zhvillimin e hidro-ekonomise, ne interes te zhvillimit te zonave rurale dhe ekonomive te tyre.

Objektivi 3
Studimi dhe vleresimi i potencialit te energjise diellore ne zona te ndryshme te vendit dhe i mundesive per shfrytezimin e saj.

Rezultatet e pritshme
Rezultati  1

Monitorimi dhe percaktimi i parametrave energjetike te rrezatimit diellor dhe sugjerimi i mundesive per shfrytezimin e kesaj energjie.

Rezultati 2

Ndertimi i database me te dhenat per mundesite e prodhimit te energjise duke shfrytezuar rrezatimin diellor.

Rezultati 3

Promovimi i rezultateve me qellim ndikimin ne vendimmarrje per politika nxitese si dhe permiresimin e legjislacionit ne lidhje me perdorimin e energjise duke shfrytezuar rrezatimin diellor.

Objektivi 4
Vleresimi i gjeotermise ne kuadrin e përdorimit te energjive te rinovueshme  dhe shfrytëzimi i kësaj energjie si një kontribut me vlerë për bilancin energjetik të vendit. Krijimi i bazes ligjore ne lidhje me perdorimin e energjise gjeotermale.

Rezultatet e priteshme
Rezultati 1 

Hartimi i platformës për shfrytëzimin e energjisë gjeotermale në Shqipëri, në kompleks edhe me energjitë e tjera të rinovueshme dhe miratimi i saj në institucionet përkatëse.  

Rezultati 2

Vlerësimi i bilancit energjetik të mundshëm të përftuar afatshkurtër, afat mesëm dhe afat gjatë nga përdorimi i  sistemeve ngrohës dhe freskues gjeotermalë në shkolla, spitale, korpuse të mëdha zyrash publike ose edhe private, godina të reja shumëkatshe që ndërtohen etj. 

Rezultati 3

Ngritja e qendrave gjeotermale komplekse të përdorimit integral dhe kaskadë të nxehtësisë së ujërave termalë në Shqipëri per rekreacionin e shëndetit të  njerëzve dhe zhvillimin e ekoturizmit, kurimin e sëmundjeve të ndryshme duke shfrytezuar ujërat termale me anen e teknologjive moderne.   

Rezultati 4

Kërkime gjeologo-hidrogjeologjik-gjeofizik i burimeve të ujërave gjeotermale me temperaturë më të lartë dhe me debite më të mëdha në zonën gjeotermale Kruja, Peshkopia dhe Ardenica.
Rezultati 5

Promovimi i rezultateve me qellim ndikimin ne vendimmarrje per politika nxitese ne lidhje me perdorimin e energjise gjeotermike.

Rezultati 6
Krijohet baza ligjore që lejon të realizohet shfrytëzimi i energjisë gjeotermale. 

Objektivi 5
Studimi dhe vleresimi i potencialit te energjise se eres ne vendit tone. 

Rezultatet e priteshme
Rezultati 1

Percaktimi i mundesive per prodhimin e energjise nga era ne zona te ndryshme te vendit

Rezultati 2

Ndertimi i database me te dhenat per mundesite e prodhimit te energjise duke shfrytezuar energjine e eres. (Te dhena per hartimin e projekt-ide te investimeve ne kete fushe).

Rezultati 3
Krijohet baza ligjore që nxit shfrytëzimin e energjisë se eres. 

Objektivi 6
Studimi dhe vleresimi i mundesive per prodhimin e energjise nga biomasa. 

Rezultatet e priteshme
Percaktimi i lendeve te para (lloji biomase) qe do te rezultojne te pershtatshme per prodhimin e energjise. 

Objektivi 7
Aspekti makroekonomik dhe leverdishmëria e prodhimit dhe përdorimit te biokarburanteve ne Shqipëri.

Rezultatetei pritshme

 Rezultati 1

Percaktimi dhe përshkrimi i nje harte per kultivimin e bimeve energjitike, si dhe evidentimi i treguesve te ketyre kulturave, te treguesve enegjetik dhe ekonomike te tyre per ekonomine e vendit. 

Rezultati  2

Fillimi i prodhimit te biokarburanteve per te zgjeruar gamen e produkteve alternative energjetike te prodhuara ne vend, si dhe t'i përgjigjet me mire detyrimeve te veta nderkombetare lidhur me shkarkimet e gazeve qe shkaktojnë efektin sere, biodiversitetin, cilesine e ajrit dhe dezertifikimin e tokave.
Rezultati 3

Vleresimi i mundësive te prodhimit dhe perdorimit te paisjeve, mjeteve dhe teknologjive qe do te perdorin biokarburantet si lende djegese,
Rezultati 4

Percaktimi i procedurave dhe kushteve per organizimin dhe funksionimin e tregut te biokarburanteve (importi dhe eksporti) dhe raportet me tregun e produkteve hidrokarbure, nepermjet pergatitjes se kuadrit rregullator ligjor, institucional dhe teknik. 

Rezultati 5

Orientimi per percaktimin e politikave fiskale stimuluese ne prodhimin e bimeve energjetike, ne teknologjite e prodhimit te biokarburanteve dhe ne tregtimin e ketyre produkteve.

V.2.b. Objektivat e Programit për Sektorin e Energjive të paripërtëritëshme

Objektivi 1 

Diversifikimi i furnizimit te konsumatoreve me energji elektrike, duke  siguruar kosto energjie më të përshtatshme nëpërmjet përdorimit me eficient të energjisë.

Rezultatet e pritëshme
Rezultati 1

Percaktimi i alternativave te mundeshme per furnizimin me energji te konsumatoreve. 

Rezultati 2

Demostrime te teknologjive te reja (p.sh. zgjidhje inovative ICT, teknologji te rezervimit per RES, etj.) perfshire zhvillimin e mjeteve te reja te kontrollit dhe sigurise per sistemin elektrik. 

Rezultati 3

Integrimi në shkallë të gjërë i gjenerimit të shperndare në rrjet, perfshire perdorimin e pajisjeve te rezervimit te energjise.

Rezultati 4

Ndikim pozitiv ne shoqeri duke i siguruar kosto energjie me te pershtatshme nepermjet perdorimit me eficient te energjise qe sigurohet nga burime te llojeve te ndryshme.

Objektivi 2
Permiresimi i menaxhimit të shperndarjes së energjise elektrike

Rezultatet e priteshme
Rezultati 1

Transformimi i rrjetit elektrik ekzistues ne nje rrjet “smart”, elastik dhe interaktiv (konsumator/operator) te furnizimit me energji elektrike.

Rezultati 2

Percaktimi i struktures optimale per menaxhimin e shperndarjes se energjise elektrike dhe pergjegjesive perkatese.

Objektivi 3
Rritja e eficiencës së përdorimit të energjisë, përfshirë këtu racionalizimin e perdorimit dhe rezervimin e energjise

Rezultatet e priteshme
Rezultati 1

Promovimi i koncepteve dhe teknologjive te reja per ndertime, sherbime dhe industri. 

Rezultati 2

Kombinimi i strategjive te qendrueshme me teknologjite per rritjen e eficiences se energjise, perdorimi i RES dhe kogjenerimi/poligjenerimi. 

Rezultati 3

Integrimi i masave dhe pajisjeve per menaxhimin e kerkeses ne qytetet e medha dhe demostrimi ndertimeve me impakt minimal klimatik (eko-ndertimet).

Rezultati  4

Zhvillimi i teknollogjive inovative nga pikpamja e eficiences se energjise per monitorimin e energjise, auditimin e energjise dhe ndertimit te politikave energjetike ne bashkepunim me industrine dhe autoritetet lokale dhe rajonale, operatoret e ndertimit dhe perdoruesit e gazit dhe energjise elektrike.

Objektivi 4
Adaptimi i sistemit elektroenergjetik në një sistem më të qëndrueshem, më pak i varur nga importi i energjise i mbeshtetur ne nje diversitet te burimeve te energjise, ne vecanti burimet energjetike alternative, energjite e pastra dhe rritjen e kapaciteteve të transmetimit te energjise. 

Rezultatet e priteshme
Rezultati 1

Studime per zhvillimin e sistemit elektroenergjetik (burimet, transmetimi, kontrolli, automatizimi, informatizimi, etj.).

Rezultati 2

Implementimi i mekanizmave te tregut ne sektorin energjise elektrike. Transformimi i tregut te energjise.

Objektivi 5
Studimi kompleks per vleresimin e mundesive per rritjen e perdorimit te gazit te lengezuar te naftes (GLN), si nje burim alternativ per furnizmin me energji te sektoreve te ndryshem te ekonomise dhe ne sektorin residencial.


Rezultatet e pritshme

Rezultati 1

Vleresimi i interesit per zgjerimin e perdorimit te gazit te lengezuar te naftes (GLN), si nje burim i rendesishem alternativ per furnizmin me energji te sektoreve te ndryshem te ekonomise dhe ne sektorin residencial 


Rezultati  2
Permiresimi i kushteve ne amballazhimin, transportimin dhe tregtimin e GLN per te nxitur pranimin dhe perdorimin e tij, edhe nepermjet rrjeteve shperndares. 


Rezultati 3
Rishikimi i masave te domosdoshme fiskale qe duhen marre per stimulimin e perdorimit te GLN.

Objektivi 6
Rivleresimi i rezervave te nxjerreshme ne vendburimet e naftave konvencionale, ne vendburimet ranore dhe aktivizimin e fondit te ndaluar te puseve te shfrytezimit, mbi bazen e teknologjive te reja te shfrytezimit. 

Rezultatet e priteshme
Rezultati 1

Saktesimi i metodikave per vleresimin e rezervave te nxjerreshme ne vendburimet ranore dhe te rerave bituminoze, referuar standardeve te perparuara.

Rezultati 2

Percaktimi i teknologjive te pershtateshme per shfrytezim me interes te ketyre lloj naftve.. 
Rezultati 3

Ndertimi i politikave per promovimin e interesit per shfrytezimin e rezervave te nxjerreshme ne vendburimet e naftave konvencionale.  

Rezultati 4

Rritja e prodhimit te naftes e gazit.
Rezultati 5

Saktesimi i rezervave te nxjerreshme ne vendburimet ranore dhe percaktimi i teknologjive te pershtateshme per shfrytezim. 

Objektivi 7
Rivleresimi i rezervave industriale te qymyrgurit sipas cilesise dhe sasise se tyre, si dhe evidentimi i mundesive per prodhimin dhe perdorimin e tij per qellime industriale dhe komunale, nepermjet aplikimit te teknologjite e „clean coal“.


Rezultatet e pritshme

Rezultati 1

Arritja e perfundimeve per situaten aktuale per rezervat industriale te qymyrgurit sipas cilesise dhe sasise se tyre.


Rezultati 2

Evidentimi i mundesive per interesin e prodhimit dhe perdorimit te qymyrgurit per qellime industriale dhe komunale, nepermjet aplikimit te teknologjite e „clean coal“.

Objektivi 8
Rivleresimi i mundesive per kerkimin e vendburimeve te reja hidrokarbure ne rajone, me ndërtimi gjeologjik të komplikacione të theksuara tektonike.


Rezultatet e pritshme

Rezultati 1

Rishikimi i metodikave dhe teknologjve te perpunimit dhe interpretimit te te dhenave gjeologo-gjeofizike, per studimin e ndertimit gjeologjik te rajoneve qe karakterizohen nga komplikacione te theksuara tektonike.


Rezultati 2

Mundesite per evidentimin e prospekteve me interes per kerkimin e vendburimeve te reja ne rajonet me ndertim gjeologjik qe karakterizohet nga komplikacione te theksuara tektonike.

Rezultati 3

Ndertimi i politikave per promovimin e interesit per kerkimet hidrokarbure ne prospektet e evidentuara ne rajonet me ndertim gjeologjik te komplikuar tektonikisht.

Objektivi 9

Studimi dhe vleresimi i mundesise së prodhimit të energjisë elektrike nga centralet atomike, një prirje në planifikimin afat gjatë të kesaj energjie nëpërmjet bashkëpunimit rajonal.

Rezultatet e priteshme
Përgatitje për perspektive zbatimi afat gjatë, të prodhimit të energjisë elektrike nëpërmjet centraleve bërthamore, nëpërmjet gjeneratës së IV te reaktoreve berthamore: strategjitë e prodhimit te kësaj eneregjie elektrike, në kuadrër të bashkepunimit rajonal e me gjërë.
VI. NDIKIMI I REZULTATEVE TË PRITSHME NË ZHVILLIMIN SOCIAL E EKONOMIK
Programi i kërkimit dhe Zhvillimit “Uji dhe Energjia” ka ndikime pozitive afatshkurtera, afatmesme dhe afatgjata ne zhvillimin e qendrueshem te vendit. Plotesimi i i objektivave te ketij programi do te sjelle rezultate ne drejtim  te : 

· Rritjes se koeficientit te naftenxjerrjes dhe per rrjedhoje rritjen e prodhimit te naftes dhe te gazit .

· Aplikimit te teknologjive te reja te shfrytëzimit

· Vlerësimit real te rezervave te pasurive natyrore, konform standardeve te sotme, qarkullimit te shpejte ekonomik, menaxhimit shkencor dhe te qëndrueshëm

· Te dhenat e reja dhe informacioni shkencor do te kete permiresime cilesore dhe besueshmeri me te larte. Ai do te jete i sistemuar ne kuader te Sistemit Gjeografik te Informacionit, do te kete akses te shpejte ndaj tij, duke ndihmuar procesin e vendimmarrjes. Produktet shkencore (studime, projekte kerkimi, harta, monografi, modele, etj. ) do te jene ne perdorim te drejteperdrejte te organeve te planifikimit, si dhe subjekteve te ndryshme shteterore e private.

· Studimet mbi pasurite natyrore: ujit dhe energjisë, vendosen me prane kerkesave te shoqerise dhe te shtetit, duke krijuar mundesi dhe premisa te favorshme per zhvillimin e degeve te tjera te ekonomise.

· Perdorimi me eficence i burimeve energjetike duke nxitur perdorimin e burimeve energjetike alternative.

· Permiresimi i kuadrit institucional e ligjor me impakt në rritjen e  efektivitetit e perdorimit të pasurive natyrore, ujit dhe energjisë, drejt një zhvillimi të harmonizuar dhe me efekte të shpejta.

VII. FINANCIMI I PROGRAMIT

Realizimi i Programit kerkon financimin e me poshtem (në Milion Lekë): 

	Titulli/Emertimi
	2010
	2011
	2012
	Gjithsej

	Kostoja totale
	23
	20
	17
	60


VIII. SKEDA INFORMATIVE E PROGRAMIT (SIP)
	Titulli/Emertimi “ Uji dhe Energjia”

	Ministria/Institucioni qendror përgjegjës i Programit: 

Agjencia e KAgjencia e Kërkimit, Teknologjisë dhe Inaovacionit
Afati : 2010-2012
Motivimi i ndërmarrjes se Programit :
           Deri më sot në fushat e ujërave dhe të energjisë është bërë relativisht pak në zhvillimin integral dhe të qëndrueshëm të vendit, e sidomos me studime të karakterit aplikativ, krahasuar me kërkesat që shtrohen sot në të gjitha fushat, atë ekonomike, të shëndetit, kualitetit të jetës, etj.,

           Nga ana tjetër vendim-marrja ka qenë në një nivel të ulët të përthithjes së produktit të kërkimit, e po ashtu edhe aktiviteti privat jo i ndërgjegjsuar për të përdorur kërkimin në dobi të biznesit. Kështu ekziston një diferencë  tepër e ndjeshme dhe e dukshme ndërmjet egzistencës së potencialeve të larta të burimeve natyrore në përgjithësi dhe shkallës tepër të ulët të shfrytëzimit të këtyre burimeve për qëllime ekonomike. Krahas rezervave të mëdha të këtyre burimeve hidrike, ende të pa vëna në shfrytëzim, siç janë p.sh. potencialet e larta ujore të rrjetit hidrografik të lumenjëve: Drini i Zi, Vjosa, Devolli, Osumi, Drinos, etj. Ende nuk vihen ne perdorim, burime të tilla natyrore siç janë p.sh. rrezatimi diellor, era, energjia termike e tokës, bioenergjia, etj. 

Njohja dhe shfrytëzimi integral dhe i qëndrueshem i pasurive ujore (racional dhe në kompleks i tyre) i mbështetur në studime e kërkime serioze, është nje element i rëndësishëm për një zhvillim të qëndrueshëm e afatgjatë te vendit. 

“Pa kerkim shkencor nuk ka zhvillim të qëndrueshëm ekonomik”. Institucionet kërkimore në vend disponojnë kapacitete, por njëkohësisht u duhen krijuar hapësirat e mbështetja e duhur për të dhënë ndihmesën e tyre në zhvillimin e qëndrueshëm të vendit.
Megjithe veshtiresite financiare, largimin nga vendi i yne i specialisteve te kualifikuar etj., ne institucionet e ndryshme shkencore ekziston nje trashegimi e pasur shkencore, si dhe kapacitete intelektuale qe mund te aktivizohen me tej. Ne keto vitet e fundit jane shenuar arritje shkencore, te cilat jane bere te njohura brenda dhe jashte vendit. Kjo tregon aftesine dhe fleksibilitetin e institucioneve shkencore per t’iu pershtatur shpejt dhe me cilesi nevojave te ekonomise se tregut dhe kerkesave te sotme te shoqerise. Synimi themelor i ketyre institucioneve pas ristrukturimit te sistemit kerkimor ne Shqiperi, per periudhen 2007-2009 është rritja e metejshme e ndikimit dhe efektivitetit te veprimtarise kerkimore ne zhvillimin e ekonomisë. 
Fushat e propozuara te veprimtarise shkencore dhe zhvillimore fokusohen ne rivleresimin kompleks, perdorimin afatgjate, racional dhe me ndikime minimale ndaj ambientit te resurseve energjitike, naftes, gazit, qymyreve, ujrave nentokesore, resurseve minerale, lendeve bituminoze, lendeve te ndertimit, mineraleve industriale, si disa mineraleve xeherore, qe kane premisa per rritje te kerkesave ne vitet e ardheshme etj. Kjo problematike, me karakter nder-insitucional mund te levrohet me sukses ne kuadrin e Programit Kombetar te Kerkimit dhe Zhvillimit.
Kerkim zhvillimi i institucioneve shkencore, do të jetë në koherence me objektivat e përgjithshme të zhvillimit të qendrueshëm, të përcaktuara në Programin ekonomik të Qeverisë. Zgjidhjet e ofruara ndikojne konkretisht ne zhvillimet ekonomike, te programuara nga Shteti, për tani dhe në perspektive. Disa prej tyre, siç eshte fjala, ajo per rivleresimin e resurseve minerale per prodhim energjie dhe (hidrokarburet, qymyret etj.) shpejtojne privatizimin e objekteve te ndryshme ose ndikojne ne krijimin e “joint venture” me kompani te ndryshme te vendit apo te huaja, qe eshte nje imperativ i dites. Jane pikerisht keto disa nga motivet me kryesore qe argumentojne ndermarrjen e nje Programi Kombetar mbi pasurite natyrore.

Objektivat kryesore :

Objektivet afatgjata të këtij programi janë vlerësimi sasior e cilësor i pasurive natyrore të rinovueshme: ujit dhe energjisë, për manaxhim e shfrytëzim racional, përfshi edhe mbrojtjen e vlerave të tyre ekologjike. 

Në fushë të ujërave kërkim zhvillimi përqëndrohet në disa drejtime kryesore.
Kerkimi dhe rivleresimi me metoda komplekse gjeologjike e gjeofizike i baseneve te ujrave nentokesore te vendit tone me qellim rritjen e rezervave ujor dhe te permiresimit te furnizimit me uje te zonave urbane dhe rurale, do të zërë një vend të rëndësishëm. Do të vlerësohet bilancit ujor, rajonizimi sipas tipeve përkatëse të këtij bilanci dhe kadastrimi i ujrave të Shqipërisë. Po kështu, do të vlerësohen potencialet e ujërave termale dhe kurative të Shqipërisë me teknologji inovative, në tërë ciklin, nga burimi tek konsumatori.

Vlerësimi i regjimi hidrokimik,  shkallës së ndotjes të ujërave lumorë, ato në zonat naftë–mbajtëse, evidentimi i burimeve ujore me cilësi të veçanta për industrializim të ujit të pijshëm dhe Transferime e inovacione teknologjike për zhvillimin e industrisë së ujit të pijshëm oligominerale dhe minerale.
Studimi i veprimtarisë erozive të ujrave detare dhe modelimi i tyre në bregdetin shqiptar.
Do ti kushtohet rendesi e veçantë edhe teknologjive të planifikimit p[r shfytezimin kompleks hidro-ekonomik dhe hidro-ekologjik te potencialeve ujore te lumenjve. 

Në fushë të ujërave kërkim zhvillimi përqëndrohet në drejtime kryesore si: 
-Rivleresimi i potencialit te burimeve hidrike te rinovueshme per prodhimin kompleks te energjise elektrike nga HEC-e te vegjel dhe te mesem, si dhe per zhvillimin e hidro-ekonomise;
-Studimi dhe vleresimi i potencialit te energjise diellore, te energjise se eres ne zona te ndryshme te vendit dhe i mundesive per shfrytezimin e saj; -Studimi dhe vleresimi i mundesive per prodhimin e energjise nga biomasa; -Vleresimi i gjeotermise ne kuadrin e përdorimit te energjive te rinovueshme  dhe shfrytëzimi i kësaj energjie si një kontribut me vlerë për bilancin energjetik të vendit; -Aspekti makroekonomik dhe leverdishmëria e prodhimit dhe përdorimit te biokarburanteve ne Shqipëri; -Studimi i impaktit mjedisor dhe ekologjik qe sjell prodhimi i energjise se rinovueshme dhe krijimi i bazes ligjore ne lidhje me perdorimin e energjive te rinovueshme; -Studimi kompleks per vleresimin e mundesive per rritjen e perdorimit te gazit te lengezuar te naftes (GLN), si nje burim alternativ per furnizmin me energji te sektoreve te ndryshem te ekonomise dhe ne sektorin residencial; -Rivleresimi i rezervave te nxjerreshme ne vendburimet e naftave konvencionale, ne vendburimet ranore dhe aktivizimin e fondit te ndaluar te puseve te shfrytezimit, mbi bazen e teknologjive te reja te shfrytezimit; -Rivleresimi i rezervave industriale te qymyrgurit sipas cilesise dhe sasise se tyre, si dhe evidentimi i mundesive per prodhimin dhe perdorimin e tij per qellime industriale dhe komunale, nepermjet aplikimit te teknologjite e „clean coal“. Rivleresimi i mundesive per kerkimin e vendburimeve te reja hidrokarbure ne rajone ndertimi gjeologjik i te cileve karakterizohet nga komplikacione te theksuara tektonike; -Adaptimi i sistemit elektroenergjetik ne nje sistem me te qendrueshem, me pak i varur nga importi i energjise i mbeshtetur ne nje diversitet te burimeve te energjise, ne vecanti burimet energjetike alternative, energjite e pastra dhe rritjen e kapaciteteve të transmetimit te energjise; -Diversifikimi i furnizimit te konsumatoreve me energji elektrike, duke  siguruar kosto energjie me te pershtatshme nepermjet perdorimit me eficient te energjise. Permiresimi i menaxhimit te shperndarjes se energjise elektrike. Rritja e eficiences se perdorimit te energjise, perfshire ketu racionalizimin e perdorimit dhe rezervimin e energjise;      -Vlerësimi i përcaktimit te çmimeve dhe tarifave për naftën dhe nënproduktet e saj ne funksion te zhvillimit te politikave energjetike hidrokarbure, ne përputhje me orientimin e tyre nga tregu brenda kuadrit te te drejtave sovrane mbi këto burime energjetike; -Hapja e tregut te brendshëm te energjisë elektrike dhe pjesëmarrje aktive ne tregun rajonal te saj, ne kuadrin e Traktatit te Komunitetit te Energjisë te Vendeve te Europës Juglindore, i cili bazohet ne kërkesat e Bashkimit Evropian për reformimin e sektorit elektroenergjetik (Direktiva 54/2003 e BE-se);     -Studimi dhe vleresimi i mundesise se prodhimit te eneregjise nga centralet atomike, nje prirje planifikimit afat gjate te kesaj energjie ne rajon dhe -Permiresimi i kuadrit ligjor dhe institucional ekzistues mbi menazhimin e qendrueshem te ujit dhe energjisë. 

Rezultatet e priteshme dhe ndikimi i tyre:

Programi i kërkimit dhe Zhvillimit “Uji dhe Energjia” ka ndikime pozitive afatshkurtera, afatmesme dhe afatgjata ne zhvillimin e qendrueshem të vendit. Plotesimi i i objektivave te ketij programi do te sjelle rezultate ne drejtim  te : -Rritjes se koeficientit te naftenxjerrjes dhe per rrjedhoje rritjen e prodhimit te naftes dhe te gazit; -Aplikimit te teknologjive te reja te shfrytëzimit; -Vlerësimit real te rezervave te pasurive natyrore, konform standardeve te sotme, qarkullimit te shpejte ekonomik, menaxhimit shkencor dhe te qëndrueshëm; -Te dhenat e reja dhe informacioni shkencor do te kete permiresime cilesore dhe besueshmeri me te larte. Ai do te jete i sistemuar ne kuader te Sistemit Gjeografik te Informacionit, do te kete akses te shpejte ndaj tij, duke ndihmuar procesin e vendimmarrjes. Produktet shkencore (studime, projekte kerkimi, harta, monografi, modele, etj.) do te jene ne perdorim te drejteperdrejte te organeve te planifikimit, si dhe subjekteve te ndryshme shteterore e private; -Studimet mbi pasurite natyrore: ujit dhe energjisë, vendosen me prane kerkesave te shoqerise dhe te shtetit, duke krijuar mundesi dhe premisa te favorshme per zhvillimin e degeve te tjera te ekonomise;             -Perdorimi me eficence i burimeve energjetike duke nxitur perdorimin e burimeve energjetike alternative; -Permiresimi i kuadrit institucional e ligjor me impakt në rritjen e  efektivitetit e perdorimit të pasurive natyrore, ujit dhe energjisë, drejt një zhvillimi të harmonizuar dhe me efekte të shpejta.

Rezultate konkrete te ketij programi, do te mbeshtesin projektimin e veprave te ndryshme hidroteknike, energjetike per shfrytezimin e eres dhe energjise diellore per prodhimin e energjise elektrike jeshile, per vleresimin e normave te ujitjes, per vleresimin e hidromodulit te kullimit, studime per vleresimin e prurjeve te shkarkimeve urbane, permirsime te kuadrit ligjor dhe institucional ne fushen e burimeve natyrore, ligje te reja mbi shfrytezimin integral dhe te qendrueshem te tyre, ne perputhje me Kuadrin Ligjor Europian etj.

Keto studime ndikojne dhe i qendrojne afer zhvillimeve ekonomike, problemeve sociale, mbrojtjes se mjedisit etj. 

Studimet e avancuara në fushën e ujit, energjisë, lëndëve të para minerale dhe hidrokarbureve, studimet mbi gjeoambientin etj, ushtrojne ndikimin e tyre dhe integrohen mirë me kërkimin e zhvillimin në fusha të tjera të ekonomise si bujqësia, ndërtimi, komunikacioni, urbanistika, turizmi. 


	Financimi: 48 Milion Lekë


Aneksi 1

Situata në Sektorin e Energjisë

Konsumi i burimeve energjetike per te gjithe sektoret e ekonomise ne vendin tone ka pësuar nje rritje nga viti ne vit, përjashtuar periudhën 1990-1992, në të cilen rënia e konsumit arriti nga 2.26 Mtoe në 1990 dhe 1.22 Mtoe në 1992, si pasoje e mbylljes së shume konsumatoreve industriale. Me pas, intensiteti i prodhimit të energjisë u reduktua me afersisht 50%, megjithese konsumi për fryme i energjisë është akoma në nivele të ulëta. 

Ne vitin 2005, konsumit energjetik për banore pati 11.7% rritje dhe intensitetit energjetik rritje vetëm prej 2.3%. Konsumi me burime energjetike sot kap vleren 1.996 Mtoe, ndersa përsa i përket konsumit të energjise elektrike sipas sektoreve te ekonomise në 2005, ai rezidencial 54%, sektori i sherbimeve me 23%, sektori i industrise me 18 % dhe bujqësia 6%.

Fushat kryesorët e këtij sektorit energjetik janë: 

· Nën-sektori elektro-energjetik, që përbën rreth 25-27% të bilancit të burimeve energjetike në shkallë vendi.  

· Nën-sektori hidrokarbur (i naftës dhe gazit), që përbën rreth 61-63% të bilancit të burimeve energjetike në shkallë vendi. Produktet e naftes e kane rritur peshen e tyre ne konsumin final te energjise nga 48% ne 1995 ne 63.1% ne 2005.

Nën-sektori i energjive të tjera (energjitë e rinovueshme, etj.), të cilët

     përbëjnë 11-13% të bilancit të burimeve të energjisë në shkallë vendi.

Sektori me rritje të vazhdueshme të konsumit të lëndëve energjetike është sektori i transportit. Ne 1990 ai kontribuonte me 6% te totalit te energjisë ndërsa në 2005 ky sektor zë 44.3%, sektori i banesave me 26.5%, sektori industrial 12.4%, sektori i shërbimeve 10.4% dhe bujqësia 4.5%.

Furnizimi me burime primare kombëtare

Energjia elektrike

Sistemi elektroenergjetik shqiptar eshte i pamjaftueshem per te perballuar nje furnizim cilesor dhe pa kufizime te konsumatoreve me energji elektrike. Rreth 99% te prodhimit te brendshem vjetor vjen nga HEC-et, tre nga te cilet jane ne kaskaden e lumit Drin dhe japin 86% te prodhimit total. Si rezultat, ne nje vit normal, gjenerimi total i energjise elektrike eshte 4160 GWh.  
Kapaciteti i sotëm gjenerues dhe kufizimet ne linjat ekzistuese te interkonjeksionit kane sjelle pamjaftueshmëri për te përballuar kërkesën e sotme prej 6.60 TWh/vit (viti 2006).

Rritja e kërkesës për energji elektrike është me e larte se për çdo burim tjetër energjie megjithëse furnizimi neto me energji elektrike është rritur me shume se 8.9 % në vit që nga viti 1990.  

Hidrokarburet

- Nafta
Furnizimi i ekonomisë me nënprodukte nafte dhe gazi realizohet nga importi dhe prodhimi vendas. Megjithëse prodhimi vendas i nënprodukteve te naftës e gazit plotëson rreth 37-38 % te nevojave te ekonomisë, ai luan një rol te rëndësishëm jo vetëm për vendosjen e ekuilibrave te drejta ne furnizimin e sektorëve, por dhe për te ndikuar qe luhatjet e çmimeve te mos dalin jashtë kontrollit. Ne këto kushte shteti, ka stimuluar vazhdimisht rritjen e prodhimit nga shoqëritë “Albpetrol Sha” dhe “ARMO Sha” duke mbështetur dhe reformat e marra për rritjen e efektivitetit te tyre.

Sidoqoftë, duhet theksuar se vitet e fundit jane marre disa rezultate te pjesshme te arritura nga “Albpetrol Sha”, ku për vitin 2005 u prodhua 349 116 ton nafte. Me evident jane treguesit e arritur nga kompania Kanadeze “Bankers Petroleum Albania” Ltd. (ish Saxon Interantional Energy Ltd.), ne shfrytezimin e zones se Patos-Marinzës, e cila mbi bazen e investimeve te realizuara, per vitin 2005 realizoi nje prodhim nafte prej 98 425 ton.

 Deri tani janë nxjerrë 50.3 milion ton dhe ndodhen ende nëntoke edhe rreth 386.4 milion ton naftë në shtresë (rezerva gjeologjike). Kushtëzuar nga niveli i teknologjisë ekzistuese në vend është llogaritur një vlere fillestare e rezervave të nxjerrëshme të naftës prej 80.5 milion ton nafte, por kjo shifer rritet me aplikimin e teknologjise se sotme te nxerrjes se naftes.

Sektori i rafinerisë

Sektori i rafinerisë përballet me vështirësi te mëdha si pasoje e teknologjisë se vjetër si dhe mungesës se një sistemi modern për operacionet e punës dhe për mirëmbajtjen e sistemit te kontrollit. Ai gjithashtu ka probleme serioze ne mungesën totale te kontrollit te ndotjeve mjedisore. Cilësia e prodhimit te produkteve është problematike dhe jo konkurruese me ato te tregut ndërkombëtar me përjashtim të diezelit, vajgurit dhe bitumit, të cilët kane një afërsi me këto standarde, kurse produktet e tjera kanë karakteristika teknike jo atraktive për konsumatoret.

Gazi natyror

Ne situatën aktuale kontributi i gazit natyror vazhdon te jete tepër i vogël pasi prodhimi vendas ka rene ne nivele tepër te ulëta ndërkohe qe importi i tij për momentin është jo i mundur të përballojë kërkesën, me përjashtim te gazit te lëngëzuar te naftës qe vjen vazhdimisht duke u rritur. Rezervat e gazit ne vend kane pësuar një rënie drastike që nga 1985 duke arritur ekstremalen pas viteve 1990 si pasoje e mos zbulimit te vendburimeve te reja dhe mungesës se investimeve ne vendburimet ekzistuese, kur prodhimi i gazit ka rene nga 206 ktoe ne 1990 ne 11 ktoe ne 2005. Kontributi i gazit natyror nga 10% ne vitin 1990 ka rene ne 0.41% ne vitin 2005.  

Qymyrguri

Me ndryshimet ekonomike qe ndodhen ne vend pas vitit 1990, mbyllja e konsumatorëve industriale shkaktuar rënie drastike te konsumit te qymyrit. Furnizimi dhe përdorimi i qymyrit ka rene nga rreth 644.5 ktoe ose 22% e furnizimit me burime primare energjetike ne 1990 ne 20.7 ktoe ose 1.08% ne 2005.   

Karakteristikat e qymyrit te vendit tone kanë kualitet te dobët, me përmbajtje squfurit rreth 3-5 %, me përmbajtja të hirit 40-60% dhe lagështia deri ne 60%. Qymyret kane fuqi kalorifike nga 2000 kcal/kg deri 3000 kcal/kg dhe nxirren nga një thellësi qe shkon deri ne 300m, me trashësi shtrese 0.7-1m. 

Kontributi i qymyrit ka rene ne tregun energjetik shqiptar per disa arsye:

- Teknologjia e  vjeter e nxjerrjes se qymyrit;

- Qymyre me fuqi kalorifike te ulet, të tipit linjit, me përmbajtje te larte squfuri, lageshtie dhe hiri kerkoje impiante te mbrojtjes se mjedisit;

- Kosto e larte e nxjerrjes dhe pasurimit te qymyrit me teknologjitë e përdorura; 

Drute e Zjarrit

Nje tjeter burim i rendesishem, i cili ka dhene dhe vazhdon te jape nje kontribut te ndjeshem ne bilancin energjetik shqiptar, jane drute e zjarrit. Ne vitin 1990 drute e zjarrit kontribuonin me 727.7 ktoe (ose me 27% te totalit) duke rene me pas ne vitet 1998 ne vlerat 267 ktoe dhe ne 236 ktoe ne 2005 (12.3% te totalit te konsumit) ose 10% te totalit te burimeve primare. 

Bazuar ne Bilancin Energjetik të 2005, rezulton qe 95% e druve te zjarrit jane konsumuar ne sektorin e banesave dhe vetem nje pjese e vogel e saj ne sektorin e sherbimeve dhe te industrise. Krahasuar me periudha te viteve te kaluara vihet re qe struktura e konsumit te druve te zjarrit sipas sektoreve ka ruajtur te njejtin tipar, ate te perdorimit te tyre ne sektorin e banesave, por me nje peshe me te madhe te konsumit ne industri dhe sherbime krahasuar respektivisht me konsumin aktual (theksojme qe te dhenat mbi drute e zjarrit jane bazuar mbi vleresime dhe jo te dhena te evidentuara).
Energjite e rinovueshme

Bota është duke përjetuar sot fundin e regjimit te epokës se lendeve djegese fosile si dhe tranzicionin drejt një regjimi te ri energjetik. Civilizimi i sotem eshte ne nje moment kritik ku per 20-30 vjet ekuilibri energjetik aktual mbeshtetet pothuajse teresisht tek lendet djegese fosile. Interesimi mbi burimet e rinovueshme te energjise, kudo ne bote, po rritet dita dites pasi burimet fosile si: nafta, gazi natyror dhe qymyri kane rezerva te kufizuara, dhe burimet e tyre (sidomos te naftes) jane te perqendruara (gati 75% e tyre) ne zonen e Lindjes se Mesme, nje zone kjo me paqendrueshmeri te larte. Keto jane nder arsyet kryesore pse sot vendet e zhvilluara kudo ne bote i kane hedhur veshtrimet e tyre drejt shfrytezimit te burimeve te rinovueshme te energjise.

Interes ne vendin tone paraqet shfrytezimi i energjise diellore ku vlen te theksohen shfrytezimi e energjise diellore ne zonat e Fierit, Vlores, Durresit Sarandes etj, si rajone me rrezatimim vjetor te larte.

Evidentimi i kushteve te favorshme per shfrytezimin e eres per qellime energjetike, lidhet me njohjen edhe te disa parametrave te tjere mjaft te rendesishem si: shpejtesia mesatare, sasia e oreve me ere ne vit mbi nje prag te dhene, probabiliteti i shfaqies se ererave per pragje te ndryshme, shpejtesite maksimale te eres etj. Keto parametra do te sherbejne ne te ardhmen per nje studim me te thelluar ne kete fushe. Megjithate jane identifikuar disa zona atraktive si: Shkoder (Velipoje, Cas), Lezhe (Ishull Shengjin, Tale, Balldre), Durres (Ishem, P.Romano), Fier (Karavasta, Hoxhara 1, Hoxhara 2), Vlore (Akerni), Tepelene, Sarande.

Ne Shqiperi, perfitimi me i madh nga burimet e rinovueshme eshte nga hidroenergjia dhe me konkretisht nga hidrocentralet e medhenj, por eshte me shume interes edhe perfitimi i energjise nga shfrytezimi dhe ndertimi i hidrocentraleve te vegjel. 

Shfrytëzimi i energjisë gjeotermale nuk është marrë seriozisht në konsideratë në vendin tonë, megjithese ka mundësi të më për shfrytëzimin e saj për ngrohjen dhe fresikimin e godinave me sistemet ngrohës moderne gjeotermale, që shfrytëzojnë nxehtësinë e shtresave të cekta të tokës në të gjithë territorin e vendit, si edhe të shfrytëzohen burimet dhe puset e ujërave të nxehta. 

Biomasa eshte nje tjeter burim i rinovueshem energjie qe ka nje shtrirje pothuaj ne gjithe territorin e vendit tone. Perveç drureve te zjarrit qe vazhdojne te shfrytezohen ne menyre jo te qendrueshme nje interes te madh paraqesin edhe pasuria shume e madhe e shkurreve si dhe mbetjet e ngurta urbane.   

Rezervat e Burimeve Energjetike

Rezervat hidroenergjetike

Shqiperia renditet ne Europe si nje vend me pasuri ujore te konsiderueshme, me nje shtrirje hidrografike te shperndare pothuaj ne te gjithe territorin. Rreth 70% te territorit e zene malet, kodrat, liqenet dhe siperfaqet e shtreterve te lumenjve. Territori hidrografik i Shqiperise ka nje siperfaqe ujembledhese prej rreth 44 000 km2, ose 57% te territorit shteteror.  

Shqiperia ka nje kapacitet te madh hidroenergjie. Edhe pse rreth 98% e energjise elektrike prodhohet nga hidrocentralet vetem 35% e potencialit hidroenergjitik eshte shfrytezuar deri tani. Kapaciteti hidroenergjetik ekzistues i instaluar eshte rreth 1450 MW. Prodhimi mesatar shumevjeçar nga hidroenergjia eshte 4162 GWh/vit.

Rezervat totale te hidroenergjise vleresohen rreth 3000 MW dhe potenciali vjetor i prodhimit mund te arrije 10-12 TWh. 

Sipas gjendjes aktuale duke qene se 95 % hidrocentraleve jane ne veri preferohet ngritja e impianteve te rinj te prodhimit ne pjesen jugore te vendit (Vjose dhe Devoll) sepse kjo do ta beje te mundur balancimin gjeografik te prodhimit me kerkesen. 

Rezervat hidroenergjetike: HEC-eve te vegjel

Deri ne vitin 1988, ne Shqiperi kane qene ndertuar 83 hidrocentrale te vegjel me nje kapacitet prej 50 deri 1200 kW fuqi te instaluar, me nje potencial prej 25 MW (ku ne fakt, kapaciteti total i projektimit te tyre eshte 14 MW, pra per shumicen e tyre ekziston mundesia e rritjes se kapacitetit). Aktualisht rezulton se nga 83 hidrocentralet e vegjel ekzistues, nje pjese eshte ne pune, ndersa pjesa tjeter jo. Kjo per arsye nga me te ndryshmet.

Ekzistojne gjithashtu edhe projekte per 41 HEC-e te rinj qe mund te ndertohen ne te ardhmen me kapacitet te mesem dhe te larte. Kapaciteti total i ketyre HEC-eve perllogaritet ne 140 MW me nje prodhim vjetor energjie prej rreth 680 GWh.    

Rezervat hidrokarbure
Ne total sasia e naftes e grumbulluar fillimisht ne rezervuaret nentokesor te vendburimeve te njohura te vendit tone ka qene 437 milion tone. Ne varesi te natyres se rezervuarit natyror te vendburimeve te naftes rezulton se, ne vendburimet ranore kane qene depozituar 77.75% te rezervave totale gjeologjike (pak me shume se 22% te totalit). Deri tani jane nxjerre rreth 50.2 milion ton dhe ndodhen ende nentoke edhe rreth 386.4 milion ton nafte (rezerva gjeologjike).

Duke analizuar rezervat ne funksion te strategjise se zhvillimit dhe duke pare vleren e ketyre rezervave ne kendveshtrimin qe perpunimi i vendburimeve te naftes duhet te sigurohet nje nxjerrje e sasive maksimale te rezervave gjeologjike (ose te naftes fillestare ne shtrese-OOIP), me tempe te marrjes (nxjerrjes) se tyre ne nje kohe sa me te shkurter dhe brenda kufijve te leverdishmerise ekonomike. 
Rezervat e bitumit dhe rerave bituminoze

Ne to perfshihen rezervat e bitumit (ose asfaltit) dhe rerave bituminoze te cilat jane te perqendruara kryesisht ne pjesen jugore te Patosit ne depozitimet e Mesinianit (suitat Marinza, Driza e Gorani) dhe ne Pliocenin e Selenices (suita Rrogozhina). Gjithashtu, ato takohen ne siperfaqe dhe ne disa puse te shpuar ne Kuçove dhe Makaresh (Fushe-Kruje) por ne sasi me te reduktuara.

Ne pjesen jugore te Patosit jane llogaritur rezerva te kategorive B, C1 dhe C2, perkatesisht 110 milion B+C1 dhe 47 milion te kategorise C2.  

Ne Selenice-Treblove rezervat e llogaritura jane B+C1 ose (probable+possible) 32 million ton dhe C2 217 milion ton, shifra e ketyre te fundit mund te arrije deri ne 330 milion ton. Rezervat e llogaritura si rezerva te mundshme jane rreth 500 000 ton (rezerva te nxjerrshme) bitum. 

Rezervat e Qymyrit

Qymyri eshte nje nga burimet me te medha energjetike te Shqiperise dhe eshte i shperndare ne kater vendburime kryesore. Rezervat e parashikuara te qymyrit jane 22649 Mtoe. Pellgjet tona qymyrgurore kane qymyre ne pergjithesi me fuqi te ulet kalorifike dhe me shtrese te vogel minerali 

Rezervat energjetike të torfës. Bashke me qymyrin nje sasi e konsiderushme torfe eshte zbuluar ne zonen e Korçes (Maliq) rreth 156 milion m3 dhe Sarandes 1.3 milion m3. Torfa ndodhet ne fushen shume pjellore te Maliqit dhe te Sarandes me nje trashesi nga disa cm deri ne tre metra.  

Rezervat e energjive te tjera alternative:
Shfrytezimi aktiv i energjise diellore realizohet ne sisteme qe absorbojne kete energji nepermjet kolektoreve te rrafshet. Uji i ngrohte mund te perdoret per ngrohjen e baneses, kur temperatura e tij eshte e larte. Megjithate perdorim me te gjere impiantet e energjise diellore kane gjetur per nevojat hidrosanitare. Deri tani kjo eshte teknologjia me premtuese dhe me me leverdi ekonomike per shfrytezimin e energjise diellore. Jane bere nje sere studimesh per instalimin e paneleve diellore ne sektorin e banesave dhe ne ate te sherbimeve. Nese Shqiperia do te zhvillonte sistemet e paneleve diellore, prodhimi (potenciali) i ujit te ngrohte do te jete ekuivalent me sasine e energjise prej 1000 GWhtermik (ose 125 MWtermik te fuqise se instaluar).
Energjia e eres ne vendin tone eshte nje mundesi potenciale per shfrytezimin e prodhimit te energjise elektrike. Si per shume vende edhe per vendin tone problem kryesor per instalimin e centraleve te eres eshte se ende nuk jane bere matje te vazhdueshme shume vjeçare per shpejtesine dhe kohezgjatjen e eres, keshtu qe kompanite e ndryshme qe mund te jene te gatshme per te investuar ne kete sektor e kane gati te pamundur te vendosin ne se ia vlen te investohet ne nje zone te caktuar, pa patur me pare te dhena te sakta per shpejtesine dhe kohezgjatjen e eres. Vleresimet paraprake kane treguar se zonat me shpejtesi dhe kohezgjatje me te madhe ere jane ato te ultesires bregdetare, ne te cilen mund te ngrihen 20 EEC- e prane 20 hidrovoreve qe sherbejne per mbrojtjen e tokave nga permbytjet. Ne se kjo behet realitet parashikohet qe deri ne vitin 2020 nga era te prodhohet rreth 400 GWh/vit.

Potenciali i mbetjeve te ngurta si lende djegese jepet nepermjet perberjes se tyre, fuqise kalorifike, permbajtjes se lageshtires dhe mases se padjegeshme. Rezervat energjetike te mbetjeve urbane per vitin 2005 jane 1.783 Mtoe dhe ne vitin 2020 parashikohen te jene 9.517 Mtoe. Mbetjet e ngurta mund te perdoren per perfitimin e energjise, por duhet theksuar se kosto e tyre eshte shume me e larte ne krahasim me lendet djegese tradicionale.

Burimet gjeotermike janë dy kategori: nxehtësia e shtresave të tokës e pranishme në të gjithë territorin e vendit dhe së dyti  burimet dhe puset e ujՃrave gjeotermale. Burimet e puse e ujërave të nxehta ndodhen  në zonën gjeotermike e Krujës me një rezerve prej 5.9x108 – 5.1x109GJ; hapësira gjeotermike e Ardenicës dhe ajo e Peshkopisë. Rezervat gjeotermike nuk mund të përdoren për prodhimin e  energjisë elektrike sepse janë të entalpisë së ulët (temperatura më e ulët se 80 0C), por kanë vlera ekonomike shume të mëdha për përdorim të drejtpërdrejtë në shumë fusha të ekonomisë dhe të jetës.

Biomasa si burim energjie eshte ngushtesisht e lidhur me pyjet, bujqesine, mbetjet, industrine ushqimore dhe mbetjet urbane. Per kete, per te vleresuar potencialin e biomases ne Shqiperi, eshte e rendesishme te njihet zhvillimi i ketyre sektoreve dhe politika e ndjekur nga Ministria e Bujqesise dhe Ushqimit.

Rezultatet e disa vleresimeve paraprake (vleresime te publikuara nuk ka pasur ndonjehere ne Shqiperi) tregojne se mbetjet e prodhuara ne Shqiperi arrijne nje total prej rreth 0.4 Mtoe, nje shifer kjo ekuivalente me rreth 50% te prodhimit total primar te energjise ne 2005. Eshte e qarte se jo e gjitha kjo do te jete e vlefshme per perdorimin si energji, per shkak te arsyeve teknike dhe ekonomike. Duhet theksuar qe shumica e mbetjeve ne vendin tone eshte shume e shperndare dhe eshte e veshtire qe te mund te perqendrohen per te patur perfitime ekonomike. Megjithate, nje pjese e tyre ka perdorime te tjera me efikase, siç eshte p.sh. ushqim i kafsheve ne rastin e disa mbetjeve bujqesore. 

